title: 2009/804/ΕΚ: Απόφαση του Συμβουλίου, της 9ης Οκτωβρίου 2009 , σχετικά με την κατάργηση των συμφωνιών μεταξύ της Ευρωπαϊκής Κοινότητας Άνθρακα και Χάλυβα και της Ελβετικής Συνομοσπονδίας

text:
               4.11.2009

               EL

               Επίσημη Εφημερίδα της Ευρωπαϊκής Ένωσης

               L 288/18

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 9ης Οκτωβρίου 2009
   σχετικά με την κατάργηση των συμφωνιών μεταξύ της Ευρωπαϊκής Κοινότητας Άνθρακα και Χάλυβα και της Ελβετικής Συνομοσπονδίας
   (2009/804/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη ίδρυσης της Ευρωπαϊκής Κοινότητας, και ιδίως το άρθρο 133, σε συνδυασμό με το άρθρο 300 παράγραφος 3 πρώτη φράση,
   την πρόταση της Επιτροπής,
   Εκτιμώντας τα ακόλουθα:

               (1)

               Η συνθήκη ίδρυσης της Ευρωπαϊκής Κοινότητας Άνθρακα και Χάλυβα (ΕΚΑΧ) έληξε, σύμφωνα με το άρθρο 97 αυτής, στις 23 Ιουλίου 2002.

               (2)

               Σύμφωνα με την απόφαση 2002/595/ΕΚ των αντιπροσώπων των κυβερνήσεων των κρατών μελών των Ευρωπαϊκών Κοινοτήτων, που συνήλθαν στο πλαίσιο του Συμβουλίου (1), τα δικαιώματα και οι υποχρεώσεις που απορρέουν από τις διεθνείς συνθήκες που έχουν συναφθεί από την Ευρωπαϊκή Κοινότητα Άνθρακα και Χάλυβα με τις τρίτες χώρες μεταβιβάζονται στην Ευρωπαϊκή Κοινότητα. Η Κοινότητα με την απόφαση 2002/596/ΕΚ του Συμβουλίου (2) αναλαμβάνει τα δικαιώματα και τις υποχρεώσεις που απορρέουν από τις συνθήκες αυτές.

               (3)

               Από τη λήξη της ισχύος της συνθήκης ΕΚΑΧ, δεν δικαιολογείται πλέον η διατήρηση ειδικού καθεστώτος για τα προϊόντα άνθρακα και χάλυβα.

               (4)

               Η κατάργηση των συμφωνιών μεταξύ της Ευρωπαϊκής Κοινότητας Άνθρακα και Χάλυβα και της Ελβετικής Συνομοσπονδίας αποτελεί τμήμα των μέτρων στον τομέα της βελτίωσης της νομοθεσίας,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο πρώτο
   Καταργούνται με αμοιβαία συναίνεση οι ακόλουθες συμφωνίες μεταξύ της Ευρωπαϊκής Κοινότητας Άνθρακα και Χάλυβα και της Ελβετικής Συνομοσπονδίας:

               1)

               η συμφωνία διαβούλευσης της 7ης Μαΐου 1956, μεταξύ της ανώτατης αρχής της Ευρωπαϊκής Κοινότητας Άνθρακα και Χάλυβα και της Ελβετικής Συνομοσπονδίας (3)·

               2)

               η συμφωνία της 22ας Ιουλίου 1972, μεταξύ των κρατών μελών της Ευρωπαϊκής Κοινότητας Άνθρακα και Χάλυβα και της Ελβετικής Συνομοσπονδίας (4)·

               3)

               η πρόσθετη συμφωνία της 22ας Ιουλίου 1972, περί ισχύος, όσον αφορά το πριγκιπάτο του Λιχτενστάιν, της συμφωνίας μεταξύ των κρατών μελών της Ευρωπαϊκής Κοινότητας Άνθρακα και Χάλυβα και της Ελβετικής Συνομοσπονδίας (5),

         καθώς και όλες οι συμπληρωματικές και πρόσθετες σχετικές συμφωνίες και πρωτοκόλλα.
   Άρθρο 2
   Η Επιτροπή εξουσιοδοτείται να απαντήσει στη ρηματική διακοίνωση της Ελβετικής αποστολής στις Ευρωπαϊκές Κοινότητες της 10ης Νοεμβρίου 2004 με τη ρηματική διακοίνωση που περιλαμβάνεται στο παράρτημα της παρούσας απόφασης.

      Βρυξέλλες, 9 Οκτωβρίου 2009.

            Για το Συμβούλιο

            Η Πρόεδρος

         Å. TORSTENSSON

      (1)  Απόφαση 2002/595/ΕΚ των αντιπροσώπων των κυβερνήσεων των κρατών μελών συνελθόντων στα πλαίσια του Συμβουλίου, της 19ης Ιουλίου 2002, σχετικά με τις επιπτώσεις της λήξης της συνθήκης για την ίδρυση της Ευρωπαϊκής Κοινότητας Άνθρακα και Χάλυβα (ΕΚΑΧ) στις διεθνείς συμφωνίες που έχει συνάψει η ΕΚΑΧ (ΕΕ L 194 της 23.7.2002, σ. 35.)

      (2)  Απόφαση 2002/596/ΕΚ του Συμβουλίου, της 19ης Ιουλίου 2002, σχετικά με τις επιπτώσεις της λήξης ισχύος της συνθήκης για την ίδρυση της Ευρωπαϊκής Κοινότητας Άνθρακα και Χάλυβα (ΕΚΑΧ) στις διεθνείς συμφωνίες που έχει συνάψει η ΕΚΑΧ (ΕΕ L 194 της 23.7.2002, σ. 36.)

      (3)  ΕΕ 7 της 21.2.1957, σ. 85/57.

      (4)  ΕΕ L 350 της 19.12.1973, σ. 13.

      (5)  ΕΕ L 350 της 19.12.1973, σ. 29.

      ΠΑΡΑΡΤΗΜΑ

         ΡΗΜΑΤΙΚΗ ΔΙΑΚΟΙΝΩΣΗ

      Η Επιτροπή των Ευρωπαϊκών Κοινοτήτων υποβάλλει τα σέβη της στην Ελβετική Αποστολή στις Ευρωπαϊκές Κοινότητες και έχει την τιμή να δηλώσει ότι έλαβε τη διακοίνωσή της της 10ης Νοεμβρίου 2004, όσον αφορά την κατάργηση πολλών συμφωνιών που είχαν συναφθεί μεταξύ της Ελβετικής Συνομοσπονδίας και της Ευρωπαϊκής Κοινότητας Άνθρακα και Χάλυβα, το περιεχόμενο της οποίας είχε ως εξής:
      «Η Ελβετική Αποστολή στις Ευρωπαϊκές Κοινότητες υποβάλλει τα σέβη της στην Επιτροπή των Ευρωπαϊκών Κοινοτήτων και αναφερόμενη στη συμφωνία διαβούλευσης της 7ης Μαΐου 1956, μεταξύ της Ελβετικής Συνομοσπονδίας και της Ανώτατης Αρχής της Ευρωπαϊκής Κοινότητας Άνθρακα και Χάλυβα, καθώς και στη συμφωνία της 22ας Ιουλίου 1972, μεταξύ της Ελβετικής Συνομοσπονδίας και των κρατών μελών της Ευρωπαϊκής Κοινότητας Άνθρακα και Χάλυβα, καθώς και σε όλες τις σχετικές συμπληρωματικές συμφωνίες, έχει την τιμή να της γνωστοποιήσει ότι:
      Το Συμβούλιο της Ευρωπαϊκής Ένωσης αποφάσισε στις 19 Ιουλίου 2002 να μεταβιβάσει στην Ευρωπαϊκή Κοινότητα τα δικαιώματα και τις υποχρεώσεις που απορρέουν από τις διεθνείς συμφωνίες που είχαν συναφθεί από την Ευρωπαϊκή Κοινότητα Άνθρακα και Χάλυβα (ΕΚΑΧ). Δεδομένου ότι η ΕΚΑΧ έπαψε να υφίσταται στις 23 Ιουλίου 2002, οι διατάξεις των συμφωνιών που τη συνέδεαν με την Ελβετική Συνομοσπονδία έπαψαν να έχουν πρακτική σημασία. Η αποστολή έχει την τιμή να προτείνει στην Επιτροπή την κατάργηση των ακόλουθων συμφωνιών, μέσω αμοιβαίας συναίνεσης σύμφωνα με το άρθρο 54 στοιχείο β) της σύμβασης της Βιέννης για το δίκαιο των συνθηκών:

                  —

                  της συμφωνίας διαβουλεύσεων της 7ης Μαΐου 1956 μεταξύ της Ελβετικής Συνομοσπονδίας και της Ανώτατης Αρχής της Ευρωπαϊκής Κοινότητας Άνθρακα και Χάλυβα,

                  —

                  της συμφωνίας της 22ας Ιουλίου 1972 μεταξύ της Ελβετικής Συνομοσπονδίας· και των κρατών μελών της Ευρωπαϊκής Κοινότητας Άνθρακα και Χάλυβα,

                  —

                  του πρόσθετου πρωτοκόλλου της 17ης Ιουλίου 1980 στη συμφωνία μεταξύ της Ελβετικής Συνομοσπονδίας και των κρατών μελών της Ευρωπαϊκής Κοινότητας Άνθρακα και Χάλυβα μετά την προσχώρηση της Ελληνικής Δημοκρατίας στην Κοινότητα,

                  —

                  της πρόσθετης συμφωνίας της 22ας Ιουλίου 1972, περί ισχύος, όσον αφορά το Πριγκιπάτο του Λιχτενστάιν, της συμφωνίας μεταξύ των κρατών μελών της Ευρωπαϊκής Κοινότητας Άνθρακα και Χάλυβα και της Ελβετικής Συνομοσπονδίας (με τελική πράξη και δήλωση),

                  —

                  του συμπληρωματικού πρωτοκόλλου της 17ης Ιουλίου 1980 στην πρόσθετη συμφωνία περί ισχύος, όσον αφορά το Πριγκιπάτο του Λιχτενστάιν, της συμφωνίας μεταξύ των κρατών μελών της Ευρωπαϊκής Κοινότητας Άνθρακα και Χάλυβα και της Ελβετικής Συνομοσπονδίας μετά την προσχώρηση της Ελληνικής Δημοκρατίας στην Κοινότητα,

                  —

                  του πρόσθετου πρωτοκόλλου στη συμφωνία μεταξύ της Ελβετικής Συνομοσπονδίας και των κρατών μελών της Ευρωπαϊκής Κοινότητας Άνθρακα και Χάλυβα, μετά τη θέση σε εφαρμογή του εναρμονισμένου συστήματος επωνυμίας και κωδικοποίησης των εμπορευμάτων,

                  —

                  του πρόσθετου πρωτοκόλλου στη συμφωνία μεταξύ του Πριγκιπάτου του Λιχτενστάιν και των κρατών μελών της Ευρωπαϊκής Κοινότητας Άνθρακα και Χάλυβα και της Ελβετικής Συνομοσπονδίας, μετά τη θέση σε εφαρμογή του εναρμονισμένου συστήματος επωνυμίας και κωδικοποίησης των εμπορευμάτων,

                  —

                  του πρόσθετου πρωτοκόλλου στη συμφωνία μεταξύ της Ελβετικής Συνομοσπονδίας και των κρατών μελών της Ευρωπαϊκής Κοινότητας Άνθρακα και Χάλυβα, μετά την προσχώρηση του Βασιλείου της Ισπανίας και της Πορτογαλικής Δημοκρατίας στην Κοινότητα,

                  —

                  του δεύτερου πρόσθετου πρωτοκόλλου στη συμφωνία μεταξύ της Ελβετικής Συνομοσπονδίας και των κρατών μελών της Ευρωπαϊκής Κοινότητας Άνθρακα και Χάλυβα, μετά την προσχώρηση του Βασιλείου της Ισπανίας και της Πορτογαλικής Δημοκρατίας στην Κοινότητα,

                  —

                  του συμπληρωματικού πρωτοκόλλου στην πρόσθετη συμφωνία περί ισχύος, όσον αφορά το Πριγκιπάτο του Λιχτενστάιν, της συμφωνίας μεταξύ των κρατών μελών της Ευρωπαϊκής Κοινότητας Άνθρακα και Χάλυβα και της Ελβετικής Συνομοσπονδίας μετά την προσχώρηση του Βασιλείου της Ισπανίας και της Πορτογαλικής Δημοκρατίας στην Κοινότητα,

            καθώς και όλων των συμπληρωματικών και πρόσθετων σχετικών συμφωνιών.
      Εάν η Επιτροπή συμφωνεί με την παρούσα πρόταση, η Αποστολή έχει την τιμή να προτείνει η παρούσα ρηματική διακοίνωση και η απάντηση της Επιτροπής να αποτελέσουν συμφωνία για την κατάργηση των προαναφερθεισών συμφωνιών που θα αρχίσει να ισχύει την επομένη από την ημέρα της κοινοποίησης της απάντησης της Κοινότητας.».
      Η Επιτροπή έχει την τιμή να κοινοποιήσει στην Αποστολή ότι, σύμφωνα με την απόφαση του Συμβουλίου της 9ης Οκτωβρίου 2009 συμφωνεί εξ ονόματος της Ευρωπαϊκής Κοινότητας με την πρόταση κατάργησης των προαναφερθεισών συμφωνιών.
      Η πρόταση της αποστολής και η παρούσα διακοίνωση αποτελούν ως εκ τούτου συμφωνία για την κατάργηση των προαναφερθεισών συμφωνιών που θα αρχίσει να ισχύει από την επομένη της κοινοποίησης της εν προαναφερθείσας απάντησης.
      Το Πριγκιπάτο του Λιχτενστάιν θα ενημερωθεί για την κατάργηση των συμφωνιών αυτών.
      Η Επιτροπή διαβιβάζει στην Αποστολή τη διαβεβαίωση της βαθύτατης εκτίμησής της,
      Βρυξέλλες,


title: Απόφαση της Επιτροπής, της 15ης Νοεμβρίου 2016, για τον καθορισμό της θέσης που πρέπει να ληφθεί εξ ονόματος της Ευρωπαϊκής Κοινότητας Ατομικής Ενέργειας στο πλαίσιο του Συμβουλίου Σταθεροποίησης και Σύνδεσης, το οποίο συστάθηκε με τη συμφωνία σταθεροποίησης και σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και του Κοσσυφοπεδίου, αφετέρου, σχετικά με απόφαση του Συμβουλίου Σταθεροποίησης και Σύνδεσης για τη θέσπιση του εσωτερικού κανονισμού του

text:
                  3.12.2016

                  EL

                  Επίσημη Εφημερίδα της Ευρωπαϊκής Ένωσης

                  C 453/7

            ΑΠΌΦΑΣΗ ΤΗΣ ΕΠΙΤΡΟΠΉΣ
      της 15ης Νοεμβρίου 2016
      για τον καθορισμό της θέσης που πρέπει να ληφθεί εξ ονόματος της Ευρωπαϊκής Κοινότητας Ατομικής Ενέργειας στο πλαίσιο του Συμβουλίου Σταθεροποίησης και Σύνδεσης, το οποίο συστάθηκε με τη συμφωνία σταθεροποίησης και σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και του Κοσσυφοπεδίου, αφετέρου, σχετικά με απόφαση του Συμβουλίου Σταθεροποίησης και Σύνδεσης για τη θέσπιση του εσωτερικού κανονισμού του
      (2016/C 453/10)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενέργειας και ιδίως το άρθρο 101 παράγραφος 3,
      Εκτιμώντας τα ακόλουθα:

                  (1)

                  Το άρθρο 126 της συμφωνίας σταθεροποίησης και σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και του Κοσσυφοπεδίου (*1), αφετέρου («η συμφωνία»), προβλέπει τη σύσταση Συμβουλίου Σταθεροποίησης και Σύνδεσης.

                  (2)

                  Το άρθρο 127 παράγραφος 2 της συμφωνίας ορίζει ότι το Συμβούλιο Σταθεροποίησης και Σύνδεσης θεσπίζει τον εσωτερικό του κανονισμό.

                  (3)

                  Το άρθρο 129 παράγραφος 1 της συμφωνίας ορίζει ότι το Συμβούλιο Σταθεροποίησης και Σύνδεσης επικουρείται από Επιτροπή Σταθεροποίησης και Σύνδεσης («η επιτροπή»).

                  (4)

                  Το άρθρο 129 παράγραφος 2 της συμφωνίας ορίζει ότι το Συμβούλιο Σταθεροποίησης και Σύνδεσης, στον εσωτερικό του κανονισμό, καθορίζει τα καθήκοντα της επιτροπής και ότι δύναται να εκχωρήσει ορισμένες από τις αρμοδιότητές του στην επιτροπή.

                  (5)

                  Το άρθρο 131 της συμφωνίας προβλέπει ότι το Συμβούλιο Σταθεροποίησης και Σύνδεσης δύναται να αποφασίσει τη σύσταση κάθε άλλης ειδικής επιτροπής ή φορέα που θα το επικουρεί κατά την εκτέλεση των καθηκόντων του. Επιπλέον, προβλέπει ότι το Συμβούλιο Σταθεροποίησης και Σύνδεσης, στον εσωτερικό του κανονισμό, καθορίζει τη σύνθεση και τα καθήκοντα των εν λόγω επιτροπών και οργάνων καθώς και τον τρόπο λειτουργίας τους,

            ΑΠΟΦΑΣΙΖΕΙ:
      Άρθρο μόνο
      Η θέση που πρέπει να ληφθεί εξ ονόματος της Ευρωπαϊκής Κοινότητας Ατομικής Ενέργειας στο πλαίσιο του Συμβουλίου Σταθεροποίησης και Σύνδεσης που συστάθηκε με το άρθρο 126 της συμφωνίας, όσον αφορά απόφαση του εν λόγω Συμβουλίου Σταθεροποίησης και Σύνδεσης για την έκδοση του εσωτερικού κανονισμού του βασίζεται στο σχέδιο απόφασης του Συμβουλίου Σταθεροποίησης και Σύνδεσης που επισυνάπτεται στην απόφαση 2016/1232 του Συμβουλίου της, 18ης Ιουλίου 2016, για τον καθορισμό της θέσης που πρέπει να ληφθεί εξ ονόματος της Ευρωπαϊκής Ένωσης στο πλαίσιο του Συμβουλίου Σταθεροποίησης και Σύνδεσης, το οποίο συγκροτήθηκε με τη συμφωνία σταθεροποίησης και σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και του Κοσσυφοπεδίου, αφετέρου, σχετικά με απόφαση του Συμβουλίου Σταθεροποίησης και Σύνδεσης για τη θέσπιση του εσωτερικού κανονισμού του (1), όπως επισυνάπτεται στην παρούσα απόφαση.
      Στην παρούσα απόφαση μπορούν να γίνουν αποδεκτές δευτερεύουσας σημασίας τροποποιήσεις χωρίς περαιτέρω απόφαση του Συμβουλίου.

         Βρυξέλλες, 15 Νοεμβρίου 2016.

               Για την Επιτροπή

            Johannes HAHN

               Μέλος της Επιτροπής

         (*1)  Η ονομασία αυτή χρησιμοποιείται με επιφύλαξη των θέσεων ως προς το καθεστώς και συνάδει με την απόφαση 1244/1999 του Συμβουλίου Ασφαλείας των Ηνωμένων Εθνών και τη γνώμη του Διεθνούς Δικαστηρίου σχετικά με τη διακήρυξη της ανεξαρτησίας του Κοσσυφοπεδίου.

         (1)  ΕΕ L 202 της 28.7.2016, σ. 27.


title: Απόφαση (ΕΕ) 2017/1720 του Ευρωπαϊκού Κοινοβουλίου, της 27ης Απριλίου 2017, σχετικά με την απαλλαγή όσον αφορά την εκτέλεση του προϋπολογισμού του Οργανισμού Θεμελιωδών Δικαιωμάτων της Ευρωπαϊκής Ένωσης για το οικονομικό έτος 2015

text:
               29.9.2017

               EL

               Επίσημη Εφημερίδα της Ευρωπαϊκής Ένωσης

               L 252/319

         ΑΠΌΦΑΣΗ (ΕΕ) 2017/1720 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 27ης Απριλίου 2017
   σχετικά με την απαλλαγή όσον αφορά την εκτέλεση του προϋπολογισμού του Οργανισμού Θεμελιωδών Δικαιωμάτων της Ευρωπαϊκής Ένωσης για το οικονομικό έτος 2015
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Οργανισμού Θεμελιωδών Δικαιωμάτων της Ευρωπαϊκής Ένωσης για το οικονομικό έτος 2015,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Οργανισμού Θεμελιωδών Δικαιωμάτων της Ευρωπαϊκής Ένωσης για το οικονομικό έτος 2015, που συνοδεύεται από την απάντηση του Οργανισμού (1),

               —

               έχοντας υπόψη τη δήλωση αξιοπιστίας (2) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2015, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τη σύσταση του Συμβουλίου, της 21ης Φεβρουαρίου 2017, σχετικά με τη χορήγηση απαλλαγής στον Οργανισμό όσον αφορά την εκτέλεση του προϋπολογισμού για το οικονομικό έτος 2015 (05873/2017 — C8-0050/2017),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη τον κανονισμό (ΕΚ) αριθ. 168/2007 του Συμβουλίου, της 15ης Φεβρουαρίου 2007, για την ίδρυση Οργανισμού Θεμελιωδών Δικαιωμάτων της Ευρωπαϊκής Ένωσης (4), και ιδίως το άρθρο 21,

               —

               έχοντας υπόψη τον κατ' εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (5), και ιδίως το άρθρο 108,

               —

               έχοντας υπόψη το άρθρο 94 και το παράρτημα IV του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A8-0146/2017),

               1.

               χορηγεί απαλλαγή στον διευθυντή του Οργανισμού Θεμελιωδών Δικαιωμάτων της Ευρωπαϊκής Ένωσης όσον αφορά την εκτέλεση του προϋπολογισμού του Οργανισμού για το οικονομικό έτος 2015·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος της στον διευθυντή του Οργανισμού Θεμελιωδών Δικαιωμάτων της Ευρωπαϊκής Ένωσης, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Antonio TAJANI

            Ο Γενικός Γραμματέας

         Klaus WELLE

      (1)  ΕΕ C 449 της 1.12.2016, σ. 203.

      (2)  Βλ. υποσημείωση 1.

      (3)  ΕΕ L 298 της 26.10.2012, σ. 1.

      (4)  ΕΕ L 53 της 22.2.2007, σ. 1.

      (5)  ΕΕ L 328 της 7.12.2013, σ. 42.


title: 2012/545/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2012 , σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2010, τμήμα II — Συμβούλιο

text:
               17.10.2012

               EL

               Επίσημη Εφημερίδα της Ευρωπαϊκής Ένωσης

               L 286/22

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2012
   σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2010, τμήμα II — Συμβούλιο
   (2012/545/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2010 (1),

               —

               έχοντας υπόψη τους ετήσιους τελικούς λογαριασμούς της Ευρωπαϊκής Ένωσης σχετικά με το οικονομικό έτος 2010 [COM(2011) 473 — C7-0258/2011] (2),

               —

               έχοντας υπόψη την ετήσια έκθεση του Συμβουλίου προς την αρμόδια για την απαλλαγή αρχή σχετικά με τους εσωτερικούς ελέγχους που πραγματοποιήθηκαν το 2010,

               —

               έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2010, συνοδευόμενη από τις απαντήσεις των θεσμικών οργάνων (3),

               —

               έχοντας υπόψη τη δήλωση αξιοπιστίας (4) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, που παρέχεται από το Ελεγκτικό Συνέδριο για το οικονομικό έτος 2010 σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη το άρθρο 314 παράγραφος 10 και τα άρθρα 317, 318 και 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 50, 86, 145, 146 και 147,

               —

               έχοντας υπόψη την απόφαση αριθ. 31/2008 του γενικού γραμματέα του Συμβουλίου/Ύπατου Εκπροσώπου για την κοινή εξωτερική πολιτική και πολιτική ασφάλειας σχετικά με την επιστροφή των εξόδων ταξιδίου των αντιπροσώπων των μελών του Συμβουλίου (6),

               —

               έχοντας υπόψη τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής, για δημοσιονομική πειθαρχία και χρηστή δημοσιονομική διαχείριση (7),

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού (A7-0095/2012),

               1.

               χορηγεί απαλλαγή στον γενικό γραμματέα του Συμβουλίου για την εκτέλεση του προϋπολογισμού του Συμβουλίου για το οικονομικό έτος 2010·

               2.

               καταγράφει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο τμήμα της στο Συμβούλιο, στην Επιτροπή, στο Δικαστήριο, στο Ελεγκτικό Συνέδριο, στον Ευρωπαίο Διαμεσολαβητή και στον Ευρωπαίο Επόπτη Προστασίας των Δεδομένων, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ L 64 της 12.3.2010.

      (2)  ΕΕ C 332 της 14.11.2011, σ. 1.

      (3)  ΕΕ C 326 της 10.11.2011, σ. 1.

      (4)  ΕΕ C 332 της 14.11.2011, σ. 134.

      (5)  ΕΕ L 248 της 16.9.2002, σ. 1.

      (6)  Απόφαση που απορρέει από τον εσωτερικό κανονισμό του Συμβουλίου της 22ας Ιουλίου 2002 (ΕΕ L 230 της 28.8.2002, σ. 7).

      (7)  ΕΕ C 139 της 14.6.2006, σ. 1.
    ---documentbreak---

               17.10.2012

               EL

               Επίσημη Εφημερίδα της Ευρωπαϊκής Ένωσης

               L 286/23

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2012
   το οποίο περιέχει τις παρατηρήσεις που αποτελούν αναπόσπαστο μέρος της απόφασης σχετικά με την απαλλαγή για την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2010, τμήμα II — Συμβούλιο
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2010 (1),

               —

               έχοντας υπόψη τους ετήσιους τελικούς λογαριασμούς της Ευρωπαϊκής Ένωσης σχετικά με το οικονομικό έτος 2010 [COM(2011) 473 - C7-0258/2011] (2),

               —

               έχοντας υπόψη την ετήσια έκθεση του Συμβουλίου προς την αρμόδια για την απαλλαγή αρχή σχετικά με τους εσωτερικούς ελέγχους που πραγματοποιήθηκαν το 2010,

               —

               έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2010, συνοδευόμενη από τις απαντήσεις των θεσμικών οργάνων (3),

               —

               έχοντας υπόψη τη δήλωση αξιοπιστίας (4) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, που παρέχεται από το Ελεγκτικό Συνέδριο για το οικονομικό έτος 2010 σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη το άρθρο 314 παράγραφος 10 και τα άρθρα 317, 318 και 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 50, 86, 145, 146 και 147,

               —

               έχοντας υπόψη την απόφαση αριθ. 31/2008 του γενικού γραμματέα του Συμβουλίου/Ύπατου Εκπροσώπου για την κοινή εξωτερική πολιτική και πολιτική ασφάλειας σχετικά με την επιστροφή των εξόδων ταξιδίου των αντιπροσώπων των μελών του Συμβουλίου (6),

               —

               έχοντας υπόψη τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής, για δημοσιονομική πειθαρχία και χρηστή δημοσιονομική διαχείριση (7),

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού (A7-0095/2012),

               1.

               βάσει της εξουσίας του να κάνει χρήση των δυο προθεσμιών στο χρονοδιάγραμμα της απαλλαγής με στόχο στην περίπτωση αυτή να διερευνήσει το ενδεχόμενο επίτευξης συμφωνίας με την προεδρία, αναβάλλει την απόφαση για χορήγηση απαλλαγής στον γενικό γραμματέα του Συμβουλίου όσον αφορά την εκτέλεση του προϋπολογισμού του Συμβουλίου για το οικονομικό έτος 2010·

               2.

               λαμβάνει υπό σημείωση το γεγονός ότι, στην ετήσια έκθεσή της για το 2010, το Ελεγκτικό Συνέδριο έκρινε ότι, βάσει του λογιστικού ελέγχου που διενήργησε, οι πληρωμές σχετικά με το οικονομικό έτος που έληξε στις 31 Δεκεμβρίου 2010 για τις διοικητικές και άλλες δαπάνες των θεσμικών οργάνων και των διαφόρων οργανισμών δεν περιέχουν, στο σύνολό τους, σημαντικά σφάλματα· στον τομέα «διοικητικές δαπάνες», το πλέον πιθανό ποσοστό σφάλματος εκτιμάται εν γένει σε 0,4 % (σημεία 7.9 και 7.10)·

               3.

               δηλώνει ότι έλαβε σειρά εγγράφων προοριζομένων για τη διαδικασία απαλλαγής 2010 (οριστικές δημοσιονομικές καταστάσεις του 2010, συμπεριλαμβανομένων των λογαριασμών, έκθεση δραστηριοτήτων στο δημοσιονομικό τομέα και συνοπτική κατάσταση των εσωτερικών λογιστικών ελέγχων του 2010)· εξακολουθεί να αναμένει όλα τα αναγκαία έγγραφα για απαλλαγή (συμπεριλαμβανομένου του πλήρους εσωτερικού λογιστικού ελέγχου του 2010)·

               4.

               εκφράζει την ελπίδα ότι το Κοινοβούλιο θα λάβει την πλήρη ετήσια έκθεση δραστηριοτήτων· εμμένει στην άποψη ότι η ετήσια έκθεση δραστηριοτήτων θα πρέπει να παράσχει επίσης έναν διεξοδικό πίνακα του συνόλου των ανθρωπίνων πόρων που διαθέτει το Συμβούλιο, τούτο δε ανά κατηγορία, βαθμό, φύλο, συμμετοχή στην επαγγελματική εκπαίδευση και εθνικότητα·

               5.

               υπογραμμίζει ότι, στην ετήσια έκθεσή του για το 2010, το Ελεγκτικό Συνέδριο επέκρινε τη χρηματοδότηση του έργου «Résidence Palace» λόγω των προκαταβολών (παράγραφος 7.19)· παρατηρεί ότι, σύμφωνα με τις διαπιστώσεις του Ελεγκτικού Συνεδρίου, κατά την περίοδο 2008-2010, το συνολικό ποσό των προκαταβολών που κατέβαλε το Συμβούλιο ανήλθε στα 235 000 000 EUR· διαπιστώνει ότι τα καταβληθέντα ποσά προέρχονται από υποχρησιμοποιηθείσες γραμμές του προϋπολογισμού· τονίζει πως ο όρος «υποχρησιμοποίηση» αποτελεί μια πολιτικά ορθή έκφραση για την υπερβολική διάθεση κονδυλίων· υπογραμμίζει δε ότι το 2010, το Συμβούλιο αύξησε τις πιστώσεις της γραμμής «Απόκτηση ακινήτων» κατά 40 000 000 EUR·

               6.

               λαμβάνει υπό σημείωση τις εξηγήσεις του Συμβουλίου σχετικά με το γεγονός ότι οι πιστώσεις κατέστησαν διαθέσιμες μέσω της μεταφοράς πιστώσεων που ενέκρινε η αρμόδια για τον προϋπολογισμό αρχή σύμφωνα με τις διαδικασίες που προβλέπουν τα άρθρα 22 και 24 του δημοσιονομικού κανονισμού·

               7.

               συμμερίζεται την άποψη του Ελεγκτικού Συνεδρίου σύμφωνα με το οποίο η διαδικασία αυτή αντιβαίνει προς την αρχή της αυθεντικότητας του προϋπολογισμού, παρά τις οικονομίες που επιτεύχθηκαν σε επίπεδο πληρωμής του μισθώματος·

               8.

               λαμβάνει υπό σημείωση την απάντηση του Συμβουλίου ότι τα ποσά στις γραμμές του προϋπολογισμού για διερμηνεία και δαπάνες ταξιδίου αντιπροσωπειών πρέπει να ανταποκρίνονται περισσότερο στην πραγματική κατανάλωση και ζητεί καλύτερο προγραμματισμό του προϋπολογισμού προκειμένου να πάψουν να ισχύουν οι τρέχουσες πρακτικές στο μέλλον·

               9.

               υπενθυμίζει στο Ελεγκτικό Συνέδριο την υπόδειξη του Κοινοβουλίου να πραγματοποιήσει μια ενδελεχή αξιολόγηση των συστημάτων επίβλεψης και ελέγχου στο Συμβούλιο, όπως εκείνες που έχει πραγματοποιήσει για το Δικαστήριο, τον Ευρωπαίο Διαμεσολαβητή και τον Ευρωπαίο Επόπτη Προστασίας Δεδομένων, στο πλαίσιο της εκπόνησης της ετήσιας έκθεσης του Ελεγκτικού Συνεδρίου για το οικονομικό έτος 2010·

               10.

               λυπάται για τις δυσκολίες που προέκυψαν στο πλαίσιο των διαδικασιών απαλλαγής για τα οικονομικά έτη 2007, 2008 και 2009, οι οποίες οφείλονταν στην απροθυμία του Συμβουλίου να ξεκινήσει ανοιχτό και επίσημο διάλογο με την Επιτροπή Ελέγχου του Προϋπολογισμού καθώς να απαντήσει στα ερωτήματα της επιτροπής· υπενθυμίζει ότι το Κοινοβούλιο αρνήθηκε την απαλλαγή στον γενικό γραμματέα του Συμβουλίου όσον αφορά την εκτέλεση του προϋπολογισμού του Συμβουλίου για το οικονομικό έτος 2009, τούτο δε για τους λόγους που διευκρινίζονται στα ψηφίσματά του, με ημερομηνία 10 Μαΐου 2011 (8) και 25 Οκτωβρίου 2011 (9)·

               11.

               επαναλαμβάνει την άποψή του ότι οι ευρωπαίοι φορολογούμενοι έχουν κάθε δικαίωμα να αναμένουν πως ολόκληρος ο προϋπολογισμός της Ένωσης, συμπεριλαμβανομένων και όλων των κεφαλαίων που τυγχάνουν αυτόνομης διαχείρισης από κάθε ένα ξεχωριστό θεσμικό όργανο και οργανισμό της, πρέπει να υπόκειται σε πλήρη δημόσιο έλεγχο·

               12.

               λυπάται για το γεγονός ότι το Συμβούλιο πιστεύει ότι το ίδιο, αντίθετα προς τα άλλα θεσμικά όργανα της Ευρωπαϊκής Ένωσης, δεν λογοδοτεί για τη χρήση των κεφαλαίων που τίθενται στη διάθεσή του·

               13.

               επισημαίνει ότι το εσφαλμένο επιχείρημα του Συμβουλίου ότι η χορήγηση απαλλαγής στην Επιτροπή πρέπει να ερμηνεύεται ως χορήγηση απαλλαγής για το σύνολο του προϋπολογισμού της Ένωσης, συμπεριλαμβανομένων και τμημάτων του προϋπολογισμού που χρησιμοποιεί το Συμβούλιο, καταδεικνύεται από την ασυνεπή θέση του όταν ισχυρίζεται ότι η Επιτροπή δεν πρέπει να έχει την εξουσία να ελέγχει και να διαχειρίζεται τον προϋπολογισμό του· πιστεύει ότι η μόνη λογική λύση έναντι της ασυνέπειας αυτής είναι να ζητήσει το Συμβούλιο από την Επιτροπή να έχει τον έλεγχο των οικονομικών του και να συμμετέχει πλήρως σε μια κανονική διαδικασία απαλλαγής, η οποία θα πρέπει απαραιτήτως να ακολουθεί, τηρουμένων των αναλογιών, τις πλήρεις διαδικασίες που ακολουθούνται για όλα τα άλλα θεσμικά όργανα της Ευρωπαϊκής Ένωσης·

               14.

               υπενθυμίζει ότι το Κοινοβούλιο εξακολουθεί να αναμένει την απάντηση του Συμβουλίου ως προς τις δράσεις και την απαίτηση των εγγράφων που ορίζονται στα δυο προαναφερθέντα ψηφίσματα· καλεί τον γενικό γραμματέα του Συμβουλίου να υποβάλει στην επιτροπή του Κοινοβουλίου που είναι αρμόδια για τη διαδικασία απαλλαγής, περιεκτικές γραπτές απαντήσεις στα ακόλουθα ερωτήματα:

                           α)

                           Όσον αφορά προηγούμενες περί απαλλαγής του Συμβουλίου συζητήσεις στην αρμόδια επιτροπή του Κοινοβουλίου, διαπιστώνεται ότι το Συμβούλιο δεν παρίστατο τακτικά σε αυτές τις συζητήσεις· ωστόσο, η παρουσία του Συμβουλίου είναι σημαντική προκειμένου να απαντά σε ερωτήσεις των μελών της επιτροπής που παραπέμπουν στην απαλλαγή του Συμβουλίου. Συμφωνεί το Συμβούλιο να παρακολουθεί τις συζητήσεις για την απαλλαγή που θα οργανώνονται στο μέλλον εντός της αρμόδιας για τη διαδικασία απαλλαγής επιτροπής;

                           β)

                           Για ποιο λόγο το Συμβούλιο αλλάζει την παρουσίαση/μορφότυπο του εσωτερικού λογιστικού ελέγχου κάθε έτος; Γιατί ο εσωτερικός έλεγχος είναι τόσο βραχύς, περιορίζεται σε γενικές κατηγορίες και στερείται σαφήνειας κάθε έτος; Προτίθεται το Συμβούλιο να παρουσιάζει από τη διαδικασία απαλλαγής 2010 και εφεξής τον εσωτερικό λογιστικό έλεγχο και σε άλλη(-ες) γλώσσα(-ες) πέραν της γαλλικής;

                           γ)

                           Έχει διενεργηθεί εξωτερικός λογιστικός έλεγχος; Εάν ναι, μπορεί να τον συμβουλευτεί η αρμόδια για τη διαδικασία απαλλαγής επιτροπή του Κοινοβουλίου; Εάν δεν υπάρχει εξωτερικός έλεγχος, γιατί επέλεξε το Συμβούλιο να μην πραγματοποιήσει εξωτερικό έλεγχο;

                           δ)

                           Μέχρι τώρα, η δραστηριότητα του Συμβουλίου συνεπαγόταν συγχρηματοδότηση με την Επιτροπή, δραστηριότητα ο όγκος της οποίας αυξήθηκε μετά την έναρξη ισχύος της Συνθήκης της Λισαβόνας. Ποια συστήματα λογιστικού ελέγχου και ελέγχου έχουν θεσπισθεί για να εξασφαλίζεται πλήρης διαφάνεια; Δεδομένου ότι με τη Συνθήκη της Λισαβόνας αυξήθηκε η συγχρηματοδότηση με την Επιτροπή, πώς εννοεί το Συμβούλιο την «ανταπόκριση στη διεξαγωγή των κατάλληλων ερευνών»;

                           ε)

                           Το Ελεγκτικό Συνέδριο στην ετήσια έκθεσή του για το 2009 διαπίστωσε ότι σε δύο από τις έξι διαδικασίες σύναψης συμβάσεων που ελέγχθηκαν το Συμβούλιο δεν σεβάσθηκε τις διατάξεις του δημοσιονομικού κανονισμού σχετικά με τη δημοσίευση του αποτελέσματος των διαδικασιών. Έχει προβεί το Συμβούλιο σε ενδελεχή εξέταση μεγαλύτερου δείγματος παρομοίων διαδικασιών σύναψης συμβάσεων; Έχει βελτιωθεί η εσωτερική διαδικασία για να αποφεύγονται παρόμοιες περιπτώσεις στο μέλλον;

                           στ)

                           Προσωπικό των ειδικών εντεταλμένων της Ευρωπαϊκής Ένωσης (ΕΕΕΕ): παρακαλείσθε να αναφέρετε τον αριθμό προσωπικού (όλο το προσωπικό, στο οργανόγραμμα και υπό άλλα καθεστώτα) – αριθμό θέσεων, βαθμό – για τους ΕΕΕΕ στο Συμβούλιο το 2009. Πώς και πότε θα διενεργηθεί κατανομή των θέσεων του προσωπικού των ειδικών εντεταλμένων της ΕΕ μεταξύ Συμβουλίου και Ευρωπαϊκής Υπηρεσίας Εξωτερικής Δράσης (ΕΥΕΔ); Ποιος ήταν ο προϋπολογισμός εξόδων ταξιδίου για έκαστο ειδικό εντεταλμένο της ΕΕ; Πόσο προσωπικό ΕΕΕΕ μεταφέρθηκε την 1η Ιανουαρίου 2011 στην ΕΥΕΔ; Πόσοι θα παραμείνουν στο Συμβούλιο και γιατί;

                           ζ)

                           Το Συμβούλιο τονίζει ζητήματα του προϋπολογισμού που αφορούν τις συνέπειες της Συνθήκης της Λισαβόνας στο σημείο 2.2 της έκθεσης οικονομικών δραστηριοτήτων (11327/2010, FIN 278). Έχει επιλύσει το Συμβούλιο τα σχετικά με τις δαπάνες του κ. Solana προβλήματα; Ποιο μέρος των δαπανών εμπίπτει στον προϋπολογισμό του Συμβουλίου και ποιο στον προϋπολογισμό της Επιτροπής;

                           η)

                           Ποιες επιχειρησιακές και διοικητικές δαπάνες, και ποιες δαπάνες συνδεόμενες μεταξύ άλλων με το προσωπικό και την κτιριακή πολιτική προβλέπονταν από το Συμβούλιο για το 2009 στο πλαίσιο της καθιέρωσης του θεσμού του Ύπατου Εκπροσώπου της Ένωσης για τις εξωτερικές υποθέσεις και την πολιτική της ασφάλειας/αντιπροέδρου της Επιτροπής;

                           θ)

                           Η Ύπατη Εκπρόσωπος/αντιπρόεδρος της Επιτροπής ανέλαβε καθήκοντα την 1η Δεκεμβρίου 2009. Πώς κατανεμήθηκε το κόστος στο Συμβούλιο και την Επιτροπή (για το προσωπικό, τα έξοδα ταξιδίου κ.λπ.); Πώς κατάρτισε το Συμβούλιο τον προϋπολογισμό 2010 για την Ύπατη Εκπρόσωπο/αντιπρόεδρο της Επιτροπής; Ποια κονδύλια του προϋπολογισμού και ποια ποσά αφορούσαν τις σχετικές δραστηριότητες;

                           ι)

                           Πώς θα επηρεάσει ο χώρος γραφείων που ελευθερώνεται στη διεργασία μεταφοράς προσωπικού στην ΕΥΕΔ, τα σχέδια του Συμβουλίου σχετικά με τα κτίρια; Έχουν υπάρξει διευθετήσεις για τη μεταγενέστερη χρήση αυτού του χώρου γραφείων; Ποιο αναμένεται να είναι το κόστος μετακόμισης; Πότε δημοσιοποιήθηκαν (εάν δημοσιοποιήθηκαν) προσκλήσεις προς υποβολή προσφορών για τις μετακομίσεις

                           ια)

                           Ποιες ήταν οι διοικητικές και επιχειρησιακές δαπάνες όσον αφορά τις δραστηριότητες της Κοινής Εξωτερικής Πολιτικής και Πολιτικής Ασφάλειας/Κοινής Πολιτικής Ασφάλειας και Άμυνας (ΚΕΠΠΑ/ΚΠΑΑ) που χρηματοδοτήθηκαν τουλάχιστον εν μέρει από τον προϋπολογισμό της Ένωσης το 2009; Ποιο ήταν το συνολικό ποσό δαπανών ΚΕΠΠΑ το 2009; Δύναται το Συμβούλιο να προσδιορίσει τουλάχιστον τις κύριες αποστολές και το κόστος τους το 2009;

                           ιβ)

                           Ποιο ήταν το κόστος συνεδριάσεων για τις ομάδες εργασίας του Συμβουλίου σχετικά με την ΚΕΠΠΑ/ΚΠΑΑ στις Βρυξέλλες και αλλού και πού διεξήχθησαν αυτές οι συνεδριάσεις;

                           ιγ)

                           Ποιες ήταν οι διοικητικές δαπάνες που σχετίζονται με την υλοποίηση των στρατιωτικών επιχειρήσεων της Ευρωπαϊκής Πολιτικής Ασφάλειας και Άμυνας (ΕΠΑΑ)/ΚΠΑΑ; Ποιο ποσοστό του συνολικού ποσού δαπανών για στρατιωτικές επιχειρήσεις χρεώθηκε στον προϋπολογισμό της Ένωσης;

                           ιδ)

                           Ποιες διοικητικές δαπάνες εκτελέσθηκαν για την εφαρμογή του μηχανισμού «ΑΘΗΝΑ», πόσες θέσεις χρειάσθηκαν για τον εν λόγω μηχανισμό; Θα μεταφερθούν εξ αυτών θέσεις στην ΕΥΕΔ; Σε ποιον θα λογοδοτούν αυτοί που καλύπτουν αυτές τις θέσεις;

                           ιε)

                           Το ποσοστό κάλυψης θέσεων στο οργανόγραμμα του Συμβουλίου είναι χαμηλό (91 % το 2009 και 90 % το 2008). Έχει αυτό το σταθερά χαμηλό ποσοστό αντίκτυπο στον τρόπο λειτουργίας της Γενικής Γραμματείας του Συμβουλίου; Δύναται η Γενική Γραμματεία του Συμβουλίου να εκτελέσει όλα τα καθήκοντά της με το σημερινό ποσοστό κάλυψης θέσεων; Αφορούν τα χαμηλότερα ποσοστά κάλυψης κάποιες συγκεκριμένες υπηρεσίες; Για ποιους λόγους εμμένει αυτή η διαφορά;

                           ιστ)

                           Ποιος ο συνολικός αριθμός θέσεων που προορίζονται για τον συντονισμό των πολιτικών και τη διοικητική υποστήριξη (όπως ορίζεται στις ετήσιες εκθέσεις της Επιτροπής για το προσωπικό); Ποιο το ποσοστό τους ως προς το σύνολο των θέσεων;

                           ιζ)

                           Προς επίτευξη των διοικητικών στόχων το 2009, το Συμβούλιο πρόσθεσε στις διαδικασίες εργασίας του την τηλεργασία. Πώς αποδεικνύει το Συμβούλιο την αποτελεσματικότητα της συγκεκριμένης διαδικασίας εργασίας; Επιπροσθέτως ζητείται από το Συμβούλιο να αναφέρει τα άλλα μέτρα που έχουν ληφθεί σχετικά και, ειδικότερα, τα μέτρα που αποσκοπούν στη βελτίωση της ποιότητας της οικονομικής διαχείρισης, καθώς επίσης και τον αντίκτυπο που έχουν.

                           ιη)

                           Το Συμβούλιο αύξησε τον αριθμό θέσεών του κατά 15 (8 AD και 7 AST θέσεις) για να καλύψει τις ανάγκες επάνδρωσης της μονάδας ιρλανδικής γλώσσας. Πόσοι υπάλληλοι απασχολούνται στις άλλες γλωσσικές μονάδες (προσωπικό ανά γλώσσα); Απασχολείται ήδη προσωπικό για τις υποψήφιες προς ένταξη χώρες, και έχουν ήδη πραγματοποιηθεί προσλήψεις υπαλλήλων από τις χώρες αυτές; Εάν ναι, πόσες θέσεις αφορά τούτο (αριθμός ανά χώρα και γλώσσα);

                           ιθ)

                           Η ομάδα προβληματισμού ιδρύθηκε στις 14 Δεκεμβρίου 2007 και τα μέλη της διορίσθηκαν στις 15 και 16 Οκτωβρίου 2008. Για ποιους λόγους δεν έχει προβλεφθεί και εγγραφεί στον προϋπολογισμό 2009 η απαιτούμενη χρηματοδότηση; Είναι απολύτως χωρίς επίπτωση στον προϋπολογισμό μια μεταφορά πιστώσεων στον προϋπολογισμό 2009 από το αποθεματικό απροβλέπτων προς κονδύλιο που χρηματοδοτεί δομή της οποίας η σύλληψη ανάγεται στο 2007; Το Συμβούλιο προόρισε ποσό 1 060 000 EUR για την «ομάδα προβληματισμού». Πόσες θέσεις μπορεί να χορηγούνται στην ομάδα;

                           κ)

                           Οι δαπάνες που αφορούν τα ταξίδια των εκπροσώπων συνεχίζουν να φαίνονται προβληματικές (βλέπε σημείωμα του Συμβουλίου της 15ης Ιουνίου 2010, SGS10 8254, περίπτωση II, σελίδα 4). Γιατί αυτές οι δαπάνες εμφανίζονται σε τόσο πολλά διαφορετικά κονδύλια του προϋπολογισμού;

                           κα)

                           Γιατί, στο πλαίσιο του εσωτερικού λογιστικού ελέγχου εξακολουθεί να κρίνεται απαραίτητη η προσθήκη των «εξόδων ταξιδίου και δαπανών διερμηνείας» μετά τις αυστηρές κριτικές που διατυπώθηκαν στα δύο τελευταία ψηφίσματα του Κοινοβουλίου σχετικά με τη χορήγηση απαλλαγής στο Συμβούλιο;

                           κβ)

                           Το Συμβούλιο έχει χρησιμοποιήσει και πάλι την υποεκτέλεση των πιστώσεων για διερμηνεία, προκειμένου να διαθέσει επιπλέον πιστώσεις για έξοδα ταξιδίου αντιπροσωπειών· ως αποτέλεσμα τούτου, η πραγματικά εκτελεσθείσες πιστώσεις για έξοδα ταξιδίου το 2009 ήταν αισθητά χαμηλότερες του αρχικού προϋπολογισμού (αρχικό ποσό 36 100 000 EUR και διαθέσιμο ποσό 48 100 000 EUR μετά τη μεταφορά, έναντι 22 700 000 EUR πιστώσεων ανάληψης υποχρεώσεων). Πού βασίσθηκε η εν λόγω μεταφορά, ύψους 12 000 000 EUR (βλέπε την έκθεση οικονομικών δραστηριοτήτων – 11327/2010, FIN 278 - σημείο 3.3.2, περίπτωση VI); Γιατί η μεταφορά αυτή από τη διερμηνεία προς τα έξοδα ταξιδίου των εκπροσώπων εκτιμάται από το Συμβούλιο σε 12 000 000 EUR στη σελίδα 12 και σε ποσό 10 558 362 EUR στη σελίδα 13; Σε τι δαπανήθηκε το υπόλοιπο του ποσού της μεταφοράς από τη διερμηνεία (το συνολικό ποσό που μεταφέρθηκε από τη διερμηνεία είναι 17 798 362 EUR); Επιπροσθέτως ζητείται από το Συμβούλιο να εξηγήσει το μεγάλο ποσό εντολών ανάκτησης που εκδόθηκαν πριν από το 2009 και μεταφέρθηκαν στο έτος 2009 (12 300 000 EUR), καθώς και των ανακτήσεων από δηλώσεις που σχετίζονται με το 2007 (6 300 000 EUR).

                           κγ)

                           Το 2009, όπως και το 2008, το Συμβούλιο επαναδιέθεσε σημαντικό ποσό του προϋπολογισμού του για κτίρια, συγκεκριμένα υπερδιπλασίασε τις αρχικές εγγραφές για την απόκτηση του κτιρίου Residence Palace (επαναδιέθεσε 17 800 000 EUR επιπλέον των 15 000 000 EUR που είχαν χορηγηθεί από τον προϋπολογισμό 2009). Σε τι οφείλεται τούτο; Δύναται η Γενική Γραμματεία του Συμβουλίου να παράσχει αριθμητικά δεδομένα για τις εξοικονομήσεις που επιτεύχθηκαν εξ αυτού; Ποιο ήταν το αρχικά προβλεφθέν κόστος του κτιρίου Residence Palace; Κρίνει το Συμβούλιο ότι το αρχικά προβλεφθέν ποσό θα είναι ακριβές ή ότι ενδέχεται το κόστος να υπερβεί το κατ’ εκτίμηση ποσό; Ποια μέτρα προβλέπονται προς χρηματοδότηση του εν λόγω κτιρίου;

                           κδ)

                           Εκτέλεση του προϋπολογισμού του Συμβουλίου – μεταφορά πιστώσεων: Θα μπορούσε το Συμβούλιο να δηλώσει το κατ’ εκτίμηση ποσό και το αντικείμενο των τιμολογίων για το έτος 2009, τα οποία δεν είχαν ακόμη ληφθεί τον Ιούνιο του 2010 και συνεπώς μεταφέρθηκαν στο επόμενο έτος;

                           κε)

                           Οι πιστώσεις εσόδων για ειδικό προορισμό του έτους 2009 που μεταφέρονται στο 2010 ανήλθαν σε 31 800 000 EUR. Αυτό το ποσό αντιστοιχεί στο 70 % περίπου των εσόδων για ειδικό προορισμό του έτους 2009. Σε τι οφείλεται τούτο το υψηλό ποσοστό μεταφοράς στο επόμενο έτος; Τι συμβαίνει ή συνέβη όσον αφορά τα εν λόγω έσοδα κατά το 2010;

                           κστ)

                           Τι σημαίνει «τεχνική διάθεση 25 000 000 EUR για τη λειτουργία του Ευρωπαϊκού Συμβουλίου 2010»; (βλέπε έκθεση οικονομικών δραστηριοτήτων – 11327/2010, FIN 278 - σημείο 3.1, περίπτωση IV);

                           κζ)

                           Ποιο είναι το επίπεδο εμπιστευτικού χαρακτήρα του προϋπολογισμού του Συμβουλίου που ορίζεται από τα διάφορα κονδύλια του προϋπολογισμού;

                           κη)

                           Δύναται το Συμβούλιο να επισημάνει τα ειδικά μέτρα που ελήφθησαν προς βελτίωση της ποιότητας της οικονομικής διαχείρισης του Συμβουλίου, συγκεκριμένα όσον αφορά τα θέματα που τίθενται στην παράγραφο 5 του ψηφίσματος του Κοινοβουλίου της 25ης Νοεμβρίου 2009 (10) που συνοδεύει τη ληφθείσα απόφαση σχετικά με τη χορήγηση απαλλαγής στο Συμβούλιο για το οικονομικό έτος 2007;

                           κθ)

                           καλεί τον γενικό γραμματέα του Συμβουλίου να υποβάλει στην αρμόδια για τη διαδικασία απαλλαγής επιτροπή του Κοινοβουλίου τα ακόλουθα έγγραφα:

                                       —

                                       τον πλήρη κατάλογο των μεταφορών πιστώσεων που αφορούν τον προϋπολογισμό 2009 του Συμβουλίου·

                                       —

                                       γραπτή δήλωση σχετικά με τις δαπάνες του Συμβουλίου για έξοδα ταξιδίου των ειδικών εντεταλμένων της Ευρωπαϊκής Ένωσης·

                                       —

                                       τη δήλωση των κρατών μελών για το έτος 2007 (βλέπε έκθεση οικονομικών δραστηριοτήτων - 11327/2010, FIN 278 - σημείο 3.2.2, περίπτωση II), και

                                       —

                                       την έκθεση της «ομάδας προβληματισμού» ώστε να γίνει κατανοητό για ποιο λόγο αυτή η έκθεση κοστίζει 1 060 000 EUR (βλέπε έκθεση οικονομικών δραστηριοτήτων– 11327/2010, FIN 278 - σημείο 2)·

               15.

               λαμβάνει υπό σημείωση την από 25ης Νοεμβρίου 2011 απάντηση της Επιτροπής στην επιστολή της προέδρου της Επιτροπής Ελέγχου του Προϋπολογισμού, στην οποία η Επιτροπή δηλώνει ότι το Κοινοβούλιο οφείλει να συνεχίσει να χορηγεί, αναβάλλει ή αρνείται τη χορήγηση απαλλαγής στα λοιπά θεσμικά όργανα, όπως συνέβαινε μέχρι σήμερα·

               16.

               υπενθυμίζει ότι, στις 31 Ιανουαρίου 2012, ο πρόεδρος της Επιτροπής Ελέγχου του Προϋπολογισμού απηύθυνε επιστολή προς τον ασκούντα την προεδρία του Συμβουλίου, υπογραμμίζοντας την επιθυμία του να ξεκινήσει πολιτικό διάλογο και διαβιβάζοντος συμπληρωματικές ερωτήσεις της κοινοβουλευτικής επιτροπής σχετικά με τη χορήγηση απαλλαγής στο Συμβούλιο· κατόπιν τούτου, ελπίζει ότι το Συμβούλιο θα διαβιβάσει στην αρμόδια για τη διαδικασία απαλλαγής επιτροπή απάντηση στο ερωτηματολόγιο που επισυνάπτεται στην επιστολή του προέδρου, τούτο δε πριν από τη συζήτηση στην Ολομέλεια·

               17.

               λυπάται όμως που το Συμβούλιο αρνήθηκε να παρακολουθήσει οποιαδήποτε επίσημη συνεδρίαση της Επιτροπής Ελέγχου του Προϋπολογισμού σε σχέση με την απαλλαγή του·

               18.

               υπογραμμίζει το δικαίωμα του Κοινοβουλίου να χορηγεί απαλλαγή, κατόπιν σύστασης του Συμβουλίου, σύμφωνα με τη διαδικασία που προβλέπει η Συνθήκη για τη λειτουργία της Ευρωπαϊκής Ένωσης, η οποία θα πρέπει να ερμηνευθεί υπό το πρίσμα του γενικότερου πλαισίου και του επιδιωκόμενου σκοπού της, που είναι να υποβάλλεται η εκτέλεση ολόκληρου του προϋπολογισμού της Ευρωπαϊκής Ένωσης, χωρίς εξαίρεση, σε κοινοβουλευτικό έλεγχο και να χορηγείται απαλλαγή κατά αυτόνομο τρόπο, όχι μόνο για το τμήμα του προϋπολογισμού που εκτελείται από την Επιτροπή αλλά και για τα τμήματα του προϋπολογισμού που εκτελούνται από τα άλλα θεσμικά όργανα, όπως αναφέρονται στο άρθρο 1 του δημοσιονομικού κανονισμού·

               19.

               επισημαίνει ότι το Συμβούλιο θα έπρεπε να λειτουργεί με διαφάνεια και να λογοδοτεί πλήρως στους ευρωπαίους πολίτες για τα κεφάλαια που του εμπιστεύονται ως θεσμικό όργανο της Ένωσης· όπως τονίζει, τούτο σημαίνει ότι το Συμβούλιο οφείλει να συμμετέχει πλήρως και καλή την πίστει στην ετήσια διαδικασία απαλλαγής:

                           —

                           απαντώντας λεπτομερώς στο ετήσιο ερωτηματολόγιο που προετοιμάζει η αρμόδια κοινοβουλευτική επιτροπή·

                           —

                           συμμετέχοντας σε κάθε δημόσια ακρόαση που διοργανώνει η εν λόγω επιτροπή, όπως απαιτείται·

                           —

                           εκπροσωπούμενο σε όλες τις σχετικές συνεδριάσεις της επιτροπής όταν η συζήτηση αφορά την απαλλαγή·

               20.

               πιστεύει ότι η διοργανική συνεργασία μεταξύ Κοινοβουλίου και Συμβουλίου είναι υψίστης σημασίας για την εποπτεία της εκτέλεσης του προϋπολογισμού της Ένωσης· για το λόγο αυτό, ζητεί από το Συμβούλιο να δώσει απαντήσεις στο ερωτηματολόγιο που του υπέβαλε το Κοινοβούλιο·

               21.

               ζητεί από το Συμβούλιο να εξετάσει το θέμα της ετήσιας απαλλαγής για το γενικό προϋπολογισμό της Ευρωπαϊκής Ένωσης σε δημόσιο τμήμα της συνεδρίασης του Συμβουλίου.

      (1)  ΕΕ L 64 της 12.3.2010.

      (2)  ΕΕ C 332 της 14.11.2011, σ. 1.

      (3)  ΕΕ C 326 της 10.11.2011, σ. 1.

      (4)  ΕΕ C 332 της 14.11.2011, σ. 134.

      (5)  ΕΕ L 248 της 16.9.2002, σ. 1.

      (6)  Απόφαση που απορρέει από τον εσωτερικό κανονισμό του Συμβουλίου της 22ας Ιουλίου 2002 (ΕΕ L 230 της 28.8.2002, σ. 7).

      (7)  ΕΕ C 139 της 14.6.2006, σ. 1.

      (8)  ΕΕ L 250 της 27.9.2011, σ. 25.

      (9)  ΕΕ L 313 της 26.11.2011, σ. 13.

      (10)  ΕΕ L 19 της 23.1.2010, σ. 9.


title: Απόφαση του Συμβουλίου, της 22ας Νοεμβρίου 2010 , για τον διορισμό των τακτικών και αναπληρωματικών μελών του διοικητικού συμβουλίου του Ευρωπαϊκού Οργανισμού για την ασφάλεια και την υγεία στην εργασία

text:
               27.11.2010

               EL

               Επίσημη Εφημερίδα της Ευρωπαϊκής Ένωσης

               C 322/3

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 22ας Νοεμβρίου 2010
   για τον διορισμό των τακτικών και αναπληρωματικών μελών του διοικητικού συμβουλίου του Ευρωπαϊκού Οργανισμού για την ασφάλεια και την υγεία στην εργασία
   2010/C 322/02
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΚ) αριθ. 2062/94 του Συμβουλίου, της 18ης Ιουλίου 1994, για την ίδρυση ευρωπαϊκού οργανισμού για την ασφάλεια και την υγεία στην εργασία (1), και ιδίως το άρθρο 8,
   τους καταλόγους υποψηφίων που υπέβαλαν στο Συμβούλιο οι κυβερνήσεις των κρατών μελών και οι οργανώσεις των εργοδοτών και των εργαζομένων,
   τους καταλόγους των τακτικών και των αναπληρωματικών μελών της συμβουλευτικής επιτροπής για την ασφάλεια και την υγεία στo χώρο εργασίας,
   Εκτιμώντας τα εξής:

               (1)

               Με την απόφαση της 8ης Νοεμβρίου 2007 (2), το Συμβούλιο διόρισε τα τακτικά και αναπληρωματικά μέλη του διοικητικού συμβουλίου του ευρωπαϊκού οργανισμού για την ασφάλεια και την υγεία στην εργασία, για την περίοδο από 8 Νοεμβρίου 2007 ως τις 7 Νοεμβρίου 2010.

               (2)

               Τα τακτικά και αναπληρωματικά μέλη του διοικητικού συμβουλίου θα πρέπει να διορισθούν για περίοδο τριών ετών,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζονται τακτικά και αναπληρωματικά μέλη του διοικητικού συμβουλίου του ευρωπαϊκού οργανισμού για την ασφάλεια και την υγεία στην εργασία, για την περίοδο από 8 Νοεμβρίου 2010 έως τις 7 Νοεμβρίου 2013:
   I.   ΕΚΠΡΟΣΩΠΟΙ ΤΩΝ ΚΥΒΕΡΝΗΣΕΩΝ

               Χώρα

               Τακτικά μέλη

               Αναπληρωματικά μέλη

               Βέλγιο

               κ. Willy IMBRECHTS

               κ. Christian DENEVE

               Βουλγαρία

               κ. Atanas KOLCHAKOV

               κα Darina KONOVA

               Τσεχική Δημοκρατία

               κα Daniela KUBÍČKOVÁ

               κα Anežka SIXTOVÁ

               Δανία

               κα Charlotte SKJOLDAGER

               κα Annemarie KNUDSEN

               Γερμανία

               κ. Ulrich RIESE

               κ. Kai SCHÄFER

               Εσθονία

               κ. Tiit KAADU

               κα Pille STRAUSS-RAATS

               Ιρλανδία

               κ. Daniel KELLY

               κα Mary DORGAN

               Ελλάδα

               κα Ελισάβετ ΓΑΛΑΝΟΠΟΥΛΟΥ

               κ. Αντώνιος ΧΡΙΣΤΟΔΟΥΛΟΥ

               Ισπανία

               κα Concepción PASCUAL LIZANA

               κ. Mario GRAU RIOS

               Γαλλία

               κα Mireille JARRY

               κ. Laurent GRANGERET

               Ιταλία

               Κύπρος

               κ. Λέανδρος ΝΙΚΟΛΑΪΔΗΣ

               κ. Αναστάσιος ΓΙΑΝΝΑΚΗ

               Λετονία

               κ. Renārs LŪSIS

               κα Jolanta GEDUŠA

               Λιθουανία

               κα Aldona SABAITIENĖ

               κα Vilija KONDROTIENĖ

               Λουξεμβούργο

               Ουγγαρία

               Μάλτα

               Κάτω Χώρες

               κ. M. P. FLIER

               κ. M. G. DEN HELD

               Αυστρία

               κα Gertrud BREINDL

               κα Eva-Elisabeth SZYMANSKI

               Πολωνία

               κα Danuta KORADECKA

               κ. Daniel Andrzej PODGÓRSKI

               Πορτογαλία

               κ. Luís Filipe NASCIMENTO LOPES

               κ. José Manuel dos SANTOS

               Ρουμανία

               κ. Marian TÃNASE

               κα Anca Mihaela PRICOP

               Σλοβενία

               κα Tatjana PETRIČEK

               κ. Jože HAUKO

               Σλοβακία

               κα Laurencia JANČUROVÁ

               κα Elena PALIKOVÁ

               Φινλανδία

               κ. Leo SUOMAA

               κ. Erkki YRJÄNHEIKKI

               Σουηδία

               κ. Mikael SJÖBERG

               κ. Stefan HULT

               Ηνωμένο Βασίλειο

               κ. Clive FLEMING

               κ. Stuart BRISTOW

   II.   ΕΚΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΑΖΟΜΕΝΩΝ

               Χώρα

               Τακτικά μέλη

               Αναπληρωματικά μέλη

               Βέλγιο

               κ. François PHILIPS

               κ. Herman FONCK

               Βουλγαρία

               κ. Aleksander ZAGOROV

               κ. Ivan KOKALOV

               Τσεχική Δημοκρατία

               κ. Jaroslav ZAVADIL

               κ. Miroslav KOSINA

               Δανία

               κ. Jan KAHR FREDERIKSEN

               κα Lone JACOBSEN

               Γερμανία

               Εσθονία

               κ. Argo SOON

               κ. Ülo KRISTJUHAN

               Ιρλανδία

               κ. Sylvester CRONIN

               κα Esther LYNCH

               Ελλάδα

               κ. Ιωάννης ΑΔΑΜΑΚΗΣ

               κ. Ιωάννης ΒΑΣΙΛΟΠΟΥΛΟΣ

               Ισπανία

               κα Marisa RUFINO

               κ. Pedro J. LINARES

               Γαλλία

               κ. Gilles SEITZ

               κ. Henri FOREST

               Ιταλία

               κ. Sebastiano CALLERI

               κα Gabriella GALLI

               Κύπρος

               κα Μαρία ΘΕΟΧΑΡΙΔΟΥ

               κ. Νίκος ΑΝΔΡΕΟΥ

               Λετονία

               κ. Ziedonis ANTAPSONS

               κ. Mārtiņš PUŽULS

               Λιθουανία

               κ. Vitalius JARMONTOVIČIUS

               κ. Gediminas MOZŪRA

               Λουξεμβούργο

               Ουγγαρία

               κ. Károly GYÖRGY

               κα Erika KOLLER

               Μάλτα

               Κάτω Χώρες

               κ. Η. VAN STEENBERGEN

               κα Sonja BALJEU

               Αυστρία

               Πολωνία

               κ. Mariusz ŁUSZCZYK

               κα Iwona PAWLACZYK

               Πορτογαλία

               Ρουμανία

               Σλοβενία

               Ms Lučka BÖHM

               Ms Andreja MRAK

               Σλοβακία

               Mr Bohuslav BENDÍK

               Mr Alexander ŤAŽÍK

               Φινλανδία

               κα Raili PERIMÄKI

               κ. Erkki AUVINEN

               Σουηδία

               κα Christina JÄRNSTEDT

               κ. Börje SJÖHOLM

               Ηνωμένο Βασίλειο

               κ. Hugh ROBERTSON

               κα Liz SNAPE

   III.   ΕΚΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΟΔΟΤΩΝ

               Χώρα

               Τακτικά μέλη

               Αναπληρωματικά μέλη

               Βέλγιο

               κ. Kris DE MEESTER

               κ. André PELEGRIN

               Βουλγαρία

               κ. Georgi STOEV

               Τσεχική Δημοκρατία

               κ. Karel PETRŽELKA

               κ. Martin RÖHRICH

               Δανία

               κ. Thomas PHILBERT NIELSEN

               Γερμανία

               κ. Eckhard METZE

               κ. Herbert BENDER

               Εσθονία

               κ. Marek SEPP

               κα Veronika KAIDIS

               Ιρλανδία

               κα Theresa DOYLE

               κ. Kevin ENRIGHT

               Ελλάδα

               κ. Παύλος ΚΥΡΙΑΚΟΓΚΩΝΑΣ

               κα Νατάσα ΑΥΛΩΝΙΤΟΥ

               Ισπανία

               κα Pilar IGLESIAS VALCARCE

               κα Laura CASTRILLO NÚÑEZ

               Γαλλία

               κα Nathalie BUET

               κ. Patrick LÉVY

               Ιταλία

               κα Fabiola LEUZZI

               Κύπρος

               κ. Πολύβιος ΠΟΛΥΒΙΟΥ

               κα Λένα ΠΑΝΑΓΙΩΤΟΥ

               Λετονία

               κα Liene VANCĀNE

               Λιθουανία

               κ. Vaidotas LEVICKIS

               κ. Jonas GUZAVIČIUS

               Λουξεμβούργο

               κ. François ENGELS

               κ. Pierre BLAISE

               Ουγγαρία

               κ. Géza BOMBERA

               Μάλτα

               κ. Joe DELIA

               κ. John SCICLUNA

               Κάτω Χώρες

               κ. W. M. J. M VAN MIERLO

               κ. G. O. H. MEIJER

               Αυστρία

               κα Christa SCHWENG

               κα Alexandra SCHÖNGRUNDNER

               Πολωνία

               Πορτογαλία

               κ. Marcelino PENA E COSTA

               κ. Luís HENRIQUE

               Ρουμανία

               κ. Ovidiu NICOLESCU

               κ. Adrian IZVORANU

               Σλοβενία

               κ. Igor ANTAUER

               κα Maja SKORUPAN

               Σλοβακία

               κ. Róbert MAJTNER

               Φινλανδία

               κα Katja LEPPÄNEN

               κ. Rauno TOIVONEN

               Σουηδία

               κα Bodil MELLBLOM

               κα Cecilia ANDERSSON

               Ηνωμένο Βασίλειο

               κ. Neil CARBERRY

               κ. Keith SEXTON

         Άρθρο 2
   Το Συμβούλιο θα προβεί αργότερα στον διορισμό των τακτικών και αναπληρωματικών μελών που δεν έχουν ορισθεί ακόμα.
   Άρθρο 3
   Η παρούσα απόφαση αρχίζει να ισχύει την ημερομηνία της εκδόσεώς της.

      Βρυξέλλες, 22 Νοεμβρίου 2010.

            Για το Συμβούλιο

            Ο Πρόεδρος

         S. VANACKERE

      (1)  ΕΕ L 216 της 20.8.1994, σ. 1.

      (2)  ΕΕ C 271 της 14.11.2007, σ. 4.


Avis juridique important

|

31987D0307

87/307/ΕΟΚ: Απόφαση του Συμβουλίου της 9ης Ιουνίου 1987 για την τροποποίηση της απόφασης 83/624/ΕΟΚ σχετικά με ένα σχέδιο για τη δημιουργία, σε διεθνικό επίπεδο, της υποδομής για την υποστήριξη της εισαγωγής νέων μεθόδων και της μεταφοράς τεχνολογίας (1983 — 1985)

Επίσημη Εφημερίδα αριθ. L 153 της 13/06/1987 σ. 0045 - 0047

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 9ης Ιουνίου 1987  για την τροποποίηση της απόφασης 83/624/ΕΟΚ σχετικά με ένα σχέδιο για τη δημιουργία, σε διεθνικό επίπεδο, της υποδομής για την υποστήριξη της εισαγωγής νέων μεθόδων και της μεταφοράς τεχνολογίας (1983-1985)  (87/307/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι έχει ζωτική σημασία για το μέλλον της Κοινότητας η βελτίωση των επιχειρηματικών συνθηκών, ιδιαίτερα των μικρομεσαίων επιχειρήσεων, με στόχο την τόνωση της ικανότητας των επιχειρήσεων για βιομηχανική καινοτομία και του εμπορικού τους δυναμισμού αλλά, επίσης, την καλύτερη χρησιμοποίηση της κοινοτικής διάστασης από τα κράτη και, κυρίως, από τις επιχειρήσεις, κατά τρόπο ώστε να δοθεί σ' αυτές η δυνατότητα να αναπτυχθούν σε μια ανταγωνιστική, ενοποιημένη και ανοικτή αγορά ·  ότι, κατά τη σύνοδο των αρχηγών κρατών ή κυβερνήσεων στο Λουξεμβούργο στις 2 και 3 Δεκεμβρίου 1985, η Κοινότητα έθεσε ως στόχο της την ενίσχυση των επιστημονικών και τεχνολογικών βάσεων της ευρωπαϊκής βιομηχανίας και την προώθηση της ανάπτυξης της ανταγωνιστικότητάς της στο διεθνή χώρο, ενθαρρύνοντας, ιδίως, τις επιχειρήσεις, και ιδιαίτερα τις μικρομεσαίες, τόσο στις προσπάθειες που καταβάλλουν στον τομέα της τεχνολογικής έρευνας και ανάπτυξης, όσο και στον τομέα της διεθνικής συνεργασίας στο κοινοτικό επίπεδο·  ότι, αν και η εφαρμογή νέων τεχνολογιών και η εισαγωγή καινοτομιών αποτελούν μέλημα, κυρίως, των επιχειρήσεων, η καινοτομία και η μεταφορά τεχνολογίας μπορούν να ενθαρρυνθούν με τη λήψη κατάλληλων μέτρων·  ότι είναι επιθυμητή η συνέχιση και η εντατικοποίηση των προσπαθειών που έχουν ήδη αναληφθεί προς την κατεύθυνση αυτή στο πλαίσιο του σχεδίου διεθνικής ανάπτυξης της υποδομής για την υποστήριξη της καινοτομίας και της μεταφοράς τεχνολογίας·  ότι οι δύο πρώτες ετήσιες εκθέσεις εκτέλεσης της απόφασης 83/624/ΕΟΚ (4), όπως τροποποιήθηκε από την πράξη προσχώρησης της Ισπανίας και της Πορτογαλίας, είναι ενθαρρυντικές, αν και λείπουν ακόμα πιο εμπεριστατωμένες μελέτες για τα αποτελέσματα που έχουν επιτευχθεί στο θέμα αυτό·  ότι πρέπει να διευκολυνθεί γρήγορα η προοδευτική και αρμονική ενσωμάτωση των νέων κρατών μελών στις δράσεις του σχεδίου ώστε να είναι σε θέση, το συντομότερο δυνατό, να επωφεληθούν πλήρως από τα μέτρα που έχουν θεσπισθεί και να συμμετάσχουν στην καταβαλλόμενη προσπάθεια·  ότι είναι αναγκαίο να μειωθούν, με κατάλληλα μέσα, όπως η κατάρτιση ειδικών στον τομέα της μεταφοράς τεχνολογίας, της διαχείρισης και χρηματοδότησης της καινοτομίας, οι ανισότητες που παρατηρούνται στις δυνατότητες που υπάρχουν στα διάφορα κράτη μέλη για την παροχή συμβουλών και υποστήριξης στις επιχειρήσεις, και ιδιαίτερα στις μικρομεσαίες·  ότι είναι αναγκαίο να προβλεφθεί μια εμπεριστατωμένη αξιολόγηση των αποτελεσμάτων που έχουν επιτευχθεί και της εμπειρίας που έχει αποκτηθεί στη διάρκεια μιας περιόδου αρκετά μεγάλης ώστε να είναι πραγματικά ενδεικτική για να διευκολυνθεί η προετοιμασία, με τον κατάλληλο τρόπο, των τυχόν προτάσεων για ένα νέο πενταετές πρόγραμμα διεθνικής προαγωγής της καινοτομίας και της μεταφοράς τεχνολογίας (1989-1994)·  ότι κρίνεται σκόπιμο να παραταθεί στο μεταξύ η ισχύς του σχεδίου μέχρι τις 31 Δεκεμβρίου 1988, με το νέο τίτλο « στρατηγικό πρόγραμμα για την καινοτομία και τη μεταφορά τεχνολογίας (πρόγραμμα SPRINT)» και, επίσης, να εγκριθεί ένας ενημερωμένος κατάλογος των δράσεων που πρέπει να αναληφθούν κατά προτεραιότητα·  ότι είναι ανάγκη να ενταχθούν τα μέτρα που προβλέπει η παρούσα απόφαση σε ένα σύστημα συντονισμένων κοινοτικών δράσεων ·  ότι πρέπει να τροποποιηθεί κατάλληλα η απόφαση 83/624/ΕΟΚ,  ΑΠΟΦΑΣΙΖΕΙ:  Άρθρο 1  Η απόφαση 83/624/ΕΟΚ τροποποιείται ως εξής:  1. Ο τίτλος αντικαθίσταται από το ακόλουθο κείμενο:  «Απόφαση του Συμβουλίου της 25ης Νοεμβρίου 1983 σχετικά με ένα στρατηγικό πρόγραμμα για την καινοτομία και τη μεταφορά τεχνολογίας (πρόγραμμα SPRINT).»  2. Το άρθρο 5 αντικαθίσταται από το ακόλουθο κείμενο:  «Άρθρο 5  Το αναθεωρημένο πρόγραμμα εφαρμόζεται από τις 25 Νοεμβρίου 1986 μέχρι τις 31 Δεκεμβρίου 1988. Το ποσό που κρίνεται αναγκαίο για την εκτέλεση του συνόλου του προγράμματος ανέρχεται σε 18,6 εκατομμύρια ECU, εκ των οποίων 8,6 εκατομμύρια ECU για το αναθεωρημένο πρόγραμμα.»  3. Στο παράρτημα Ι:  - διαγράφεται το τελευταίο εδάφιο του προοιμίου,  - στο κεφάλαιο 2 προστίθεται το ακόλουθο σημείο:  «2.4. Ανάπτυξη δοκιμαστικών εκπαιδευτικών προγραμμάτων διεθνικού σκοπού ή χαρακτήρα για την εκπαίδευση ή την επιμόρφωση ειδικών σε θέματα μεταφοράς τεχνολογίας, διαχείρισης και χρηματοδότησης της καινοτομίας.»  4. Στο παράρτημα ΙΙ:  - στο σημείο Α.3), διαγράφεται το τμήμα της φράσης «για την κατάρτιση ετήσιου καταλόγου προτεραιοτήτων», και  - διαγράφεται το σημείο ΣΤ.  Άρθρο 2  Το παράρτημα ΙΙΙ αντικαθίσταται από το παράρτημα της παρούσας απόφασης.  Λουξεμβούργο, 9 Ιουνίου 1987.  Για το Συμβούλιο  Ο Πρόεδρος  H. DE CROO  (1) ΕΕ αριθ. C 278 της 4. 11. 1986, σ. 3.  (2) ΕΕ αριθ. C 125 της 11. 5. 1987.  (3) ΕΕ αριθ. C 83 της 30. 3. 1987, σ. 4.  (4) ΕΕ αριθ. L 353 της 15. 12. 1983, σ. 15.  ΠΑΡΑΡΤΗΜΑ  «ΠΑΡΑΡΤΗΜΑ ΙΙΙ  ΔΡΑΣΕΙΣ ΚΑΤΑ ΠΡΟΤΕΡΑΙΟΤΗΤΑ ΓΙΑ ΤΗΝ ΠΕΡΙΟΔΟ ΠΟΥ ΚΑΛΥΠΤΕΙ ΤΟ ΑΝΑΘΕΩΡΗΜΕΝΟ ΠΡΟΓΡΑΜΜΑ  1. Υποστήριξη της συγκρότησης και των αρχικών δραστηριοτήτων των μηχανισμών διασύνδεσης συμβουλευτικών υπηρεσιών, ιδίως στις μικρομεσαίες επιχειρήσεις (ΜΜΕ), σε θέματα τεχνολογίας και διαχείρισης.  2. Οργάνωση δραστηριοτήτων σε διεθνικό επίπεδο και διάδοση πληροφοριών σε κοινοτική κλίμακα όσον αφορά την καινοτομία και τη μεταφορά τεχνολογίας, και ιδίως:  α) την αξιοποίηση των αποτελεσμάτων των ερευνητικών και αναπτυξιακών προγραμμάτων που είτε διεξάγονται απευθείας είτε απλώς χρηματοδοτούνται από το δημόσιο·  β) τη συγκέντρωση πληροφοριών για τις τεχνολογίες που έχουν αναπτυχθεί σε ορισμένες περιοχές του κόσμου όπου η πρόσβαση στην πληροφόρηση είναι δυσχερής·  γ) τις πρωτοβουλίες που διευρύνουν τις δυνατότητες συνεργασίας μεταξύ των επιχειρήσεων, κυρίως των ΜΜΕ·  δ) την προσφορά και τη ζήτηση τεχνολογιών που μπορούν να μεταβιβαστούν, π.χ. μέσω βάσεων δεδομένων, χρηματιστηρίων και τεχνολογικών εκθέσεων·  ε) τις επιδράσεις της βιομηχανικής ιδιοκτησίας στην καινοτομία ·  στ) τη βελτίωση της πρόσβασης στα στοιχεία που αφορούν τα τεχνικά πρότυπα και ρυθμίσεις·  ζ) τις μελέτες για την έρευνα των αναγκών στο πλαίσιο της αξιολόγησης νέων τεχνολογιών·  η) τις σχέσεις έρευνας/βιομηχανίας·  θ) την προαγωγή του ρόλου της καινοτομίας σε ό,τι αφορά τον εκσυγχρονισμό των παραδοσιακών βιομηχανιών.  3. Οργάνωση δοκιμαστικών δραστηριοτήτων διεθνικού σκοπού ή χαρακτήρα σχετικά με την εκπαίδευση ειδικών στα πλαίσια επιχειρήσεων, κυρίως ΜΜΕ, σε θέματα μεταφοράς τεχνολογίας, διαχείρισης της καινοτομίας (συμπεριλαμβανομένων των συναφών τομέων) και χρηματοδότησης της καινοτομίας.  4. Δημιουργία μηχανισμών διασύνδεσης μεταξύ των αρχών τοπικής αυτοδιοίκησης, ως ενεργητικών παραγόντων μέσα στη διαδικασία καινοτομίας, τόσο όσον αφορά τη δυνατότητα ενθάρρυνσης της καινοτομίας μέσω της συνεργασίας σε θέματα αγορών, όσο και το ρόλο τους, ή το ρόλο αντίστοιχων αρμόδιων φορέων για την καινοτομία, στη δημιουργία ευνοϊκών συνθηκών για την καινοτομία σε τοπικό επίπεδο.  5. Στο πλαίσιο της συμβουλευτικής επιτροπής για την εισαγωγή νέων μεθόδων και τη μεταφορά τεχνολογίας, και ενόψει συνεννοήσεων μεταξύ των κρατών μελών, ανταλλαγές πληροφοριών, εμπειριών και γνωμών για τα εθνικά και κοινοτικά μέτρα που έχουν στόχο την προώθηση της καινοτομίας και της μεταφοράς τεχνολογίας, καθώς και σχετικά με τις επιδράσεις και την αποτελεσματικότητά τους. Στο πλαίσιο αυτό, εκπόνηση και υποβολή προτάσεων για την ανάληψη νέων δράσεων σε διεθνικό επίπεδο.»


Avis juridique important

|

42002D0386

2002/386/ΕΚ: Απόφαση ληφθείσα δια κοινής συμφωνίας των κυβερνήσεων των κρατών μελών που έχουν υιοθετήσει το ευρώ, σε επίπεδο αρχηγών κρατών ή κυβερνήσεων, της 23ης Μαΐου 2002, για το διορισμό του αντιπροέδρου της Ευρωπαϊκής Κεντρικής Τράπεζας

Επίσημη Εφημερίδα αριθ. L 137 της 25/05/2002 σ. 0025 - 0025

Απόφαση ληφθείσα δια κοινής συμφωνίας των κυβερνήσεων των κρατών μελών που έχουν υιοθετήσει το ευρώ, σε επίπεδο αρχηγών κρατών ή κυβερνήσεωντης 23ης Μαΐου 2002για το διορισμό του αντιπροέδρου της Ευρωπαϊκής Κεντρικής Τράπεζας(2002/386/ΕΚ)ΟΙ ΑΡΧΗΓΟΙ ΚΡΑΤΩΝ Ή ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ, ΤΑ ΟΠΟΙΑ ΥΙΟΘΕΤΗΣΑΝ ΤΟ ΕΥΡΩ,Υπό την προεδρία του κ. Hosé Maria AZNAR LÓPEZ, προέδρου της κυβέρνησης του Βασιλείου της Ισπανίας,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 112 παράγραφος 2 στοιχείο β) και το άρθρο 122 παράγραφος 4, καθώς και τα άρθρα 11.2 και 43.3 του πρωτοκόλλου για το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας,τη σύσταση του Συμβουλίου(1),τη γνώμη του Ευρωπαϊκού Κοινοβουλίου(2),τη γνώμη του Διοικητικού Συμβουλίου της Ευρωπαϊκής Κεντρικής Τράπεζας(3),ΑΠΟΦΑΣΙΖΟΥΝ:Άρθρο 1Ο κ. Λουκάς ΠΑΠΑΔΗΜΟΣ διορίζεται αντιπρόεδρος της Ευρωπαϊκής Κεντρικής Τράπεζας, για θητεία οκτώ ετών.Ο εν λόγω διορισμός παράγει αποτελέσματα από την 1η Ιουνίου 2002.Άρθρο 2Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Βρυξέλλες, 23 Μαΐου 2002.Ο ΠρόεδροςJ. M. Aznar(1) ΕΕ L 101 της 17.4.2002, σ. 17.(2) Γvώμη πoυ διατυπώθηκε στις 14 Μαΐου 2002 (δεν έχει ακόμη δημοσιευθεί στην Επίσημη Εφημερίδα).(3) ΕΕ C 100 της 25.4.2002, σ. 8.


Avis juridique important

|

32002D0007

2002/7/ΕΚ: Απόφαση της Επιτροπής, της 28ης Δεκεμβρίου 2001, για τροποποίηση της απόφασης 98/371/ΕΚ όσον αφορά το ζωοϋγειονομικό πιστοποιητικό για ορισμένες εισαγωγές νωπού κρέατος (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2001) 4666]

Επίσημη Εφημερίδα αριθ. L 003 της 05/01/2002 σ. 0050 - 0052

Απόφαση της Επιτροπήςτης 28ης Δεκεμβρίου 2001για τροποποίηση της απόφασης 98/371/ΕΚ όσον αφορά το ζωοϋγειονομικό πιστοποιητικό για ορισμένες εισαγωγές νωπού κρέατος[κοινοποιηθείσα υπό τον αριθμό Ε(2001) 4666](Κείμενο που παρουσιάζει ενδιαφέρον για τον ΕΟΧ)(2002/7/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 72/462/ΕΟΚ του Συμβουλίου, της 12ης Δεκεμβρίου 1972, περί των υγειονομικών προβλημάτων και των υγειονομικών μέτρων κατά την εισαγωγή ζώων του βοείου, χοιρείου, προβείου και αιγείου είδους και νωπών κρεάτων και προϊόντων με βάση το κρέας προελεύσεως τρίτων χωρών(1), όπως τροποποιήθηκε τελευταία από τον κανονισμό (ΕΚ) αριθ. 1452/2001(2) και ιδίως το άρθρο 22 παράγραφος 2,Εκτιμώντας τα ακόλουθα:(1) Οι ζωοϋγειονομικοί όροι και η κτηνιατρική πιστοποίηση για την εισαγωγή νωπού κρέατος από ορισμένες ευρωπαϊκές χώρες θεσπίστηκαν με την απόφαση 98/371/ΕΚ της Επιτροπής(3), σχετικά με τους υγειονομικούς όρους και την κτηνιατρική πιστοποίηση για τις εισαγωγές νωπού κρέατος από ορισμένες ευρωπαϊκές χώρες όπως αυτή τροποποιήθηκε τελευταία με την απόφαση 2001/774/ΕΚ(4).(2) Το άρθρο 14 παράγραφος 1 της οδηγίας 72/462/ΕΟΚ προβλέπει ότι το κρέας το προοριζόμενο για εξαγωγή στην Κοινότητα πρέπει να προέρχεται από ζώα τα οποία έχουν διαβιώσει επί τρίμηνο πριν από τη σφαγή τους σε κάποια από τις χώρες ή τις περιοχές που είναι εγκεκριμένες για εισαγωγές προς την Κοινότητα.(3) Στην περίπτωση των ιπποειδών ενδείκνυται να θεωρηθεί ότι η απαίτηση αυτή πληρούται εάν τα ζώα έχουν διαβιώσει τουλάχιστον επί τρίμηνο είτε στη χώρα σφαγής είτε σε άλλη χώρα εγκεκριμένη για τον ίδιο σκοπό, υπό την προϋπόθεση ότι έχει χορηγηθεί κατάλληλη πιστοποίηση.(4) Κατόπιν των ανωτέρω πρέπει να τροποποιηθεί αναλόγως το σχετικό υπόδειγμα πιστοποιητικού το οποίο επισυνάπτεται στην απόφαση 98/371/ΕΚ.(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Το παράρτημα III της απόφασης 98/371/ΕΚ τροποποιείται κατά το παράρτημα της παρούσας απόφασης.Άρθρο 2Η παρούσα απόφαση εφαρμόζεται από την 1η Ιανουαρίου 2002.Άρθρο 3Η παρούσα απόφαση απευθύνεται στα κράτη μέλη.Βρυξέλλες, 28 Δεκεμβρίου 2001.Για την ΕπιτροπήDavid ByrneΜέλος της Επιτροπής(1) ΕΕ L 302 της 31.12.1972, σ. 28.(2) ΕΕ L 198 της 21.7.2001, σ. 11.(3) ΕΕ L 170 της 16.6.1998, σ. 16.(4) ΕΕ L 291 της 8.11.2001, σ. 48.ΠΑΡΑΡΤΗΜΑΣτο παράρτημα ΙΙΙ της απόφασης 98/371/ΕΚ, το υπόδειγμα ζωοϋγειονομικού πιστοποιητικού τύπου Δ αντικαθίσταται από το ακόλουθο: ">PIC FILE= "L_2002003EL.005102.TIF">>PIC FILE= "L_2002003EL.005201.TIF">"


title: 2008/372/ΕΚ: Απόφαση του Συμβουλίου, της 12ης Φεβρουαρίου 2008 , σχετικά με την υπογραφή και την προσωρινή εφαρμογή πρωτοκόλλου της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Κράτους του Ισραήλ, αφετέρου, για μια συμφωνία-πλαίσιο μεταξύ της Ευρωπαϊκής Κοινότητας και του Κράτους του Ισραήλ σχετικά με τις γενικές αρχές που διέπουν τη συμμετοχή του Κράτους του Ισραήλ στα κοινοτικά προγράμματα

text:
               17.5.2008

               EL

               Επίσημη Εφημερίδα της Ευρωπαϊκής Ένωσης

               L 129/39

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 12ης Φεβρουαρίου 2008
   σχετικά με την υπογραφή και την προσωρινή εφαρμογή πρωτοκόλλου της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Κράτους του Ισραήλ, αφετέρου, για μια συμφωνία-πλαίσιο μεταξύ της Ευρωπαϊκής Κοινότητας και του Κράτους του Ισραήλ σχετικά με τις γενικές αρχές που διέπουν τη συμμετοχή του Κράτους του Ισραήλ στα κοινοτικά προγράμματα
   (2008/372/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 310 σε συνδυασμό με το άρθρο 300 παράγραφος 2 πρώτο εδάφιο πρώτη και δεύτερη πρόταση,
   την πρόταση της Επιτροπής,
   Εκτιμώντας τα ακόλουθα:

               (1)

               Στις 18 Ιουνίου 2007, το Συμβούλιο εξουσιοδότησε την Επιτροπή να διαπραγματευθεί ένα πρωτόκολλο της ευρωμεσογειακής συμφωνίας σύνδεσης με το Ισραήλ για μια συμφωνία-πλαίσιο σχετικά με τις γενικές αρχές που διέπουν τη συμμετοχή του Κράτους του Ισραήλ στα κοινοτικά προγράμματα.

               (2)

               Οι εν λόγω διαπραγματεύσεις ολοκληρώθηκαν κατά τρόπο ικανοποιητικό για την Επιτροπή.

               (3)

               Το κείμενο του πρωτοκόλλου που αποτέλεσε αντικείμενο διαπραγμάτευσης με το Κράτος του Ισραήλ προβλέπει στο άρθρο 10 την προσωρινή εφαρμογή του πρωτοκόλλου πριν από την έναρξη ισχύος του.

               (4)

               Με την επιφύλαξη της ενδεχόμενης μεταγενέστερης σύναψής του, είναι σκόπιμο να υπογραφεί το πρωτόκολλο εξ ονόματος της Κοινότητας και των κρατών μελών της και να εφαρμοσθεί προσωρινά,

         ΑΠΟΦΑΣΙΖΕΙ:
   Άρθρο 1
   Ο πρόεδρος του Συμβουλίου εξουσιοδοτείται να ορίσει το/τα πρόσωπο(-α) που είναι αρμόδιο(-α) να υπογράψει(-ουν), εξ ονόματος της Κοινότητας και των κρατών μελών της, το πρωτόκολλο της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους αφενός, και του Κράτους του Ισραήλ αφετέρου, για μια συμφωνία-πλαίσιο μεταξύ της Ευρωπαϊκής Κοινότητας και του Κράτους του Ισραήλ σχετικά με τις γενικές αρχές που διέπουν τη συμμετοχή του Κράτους του Ισραήλ στα κοινοτικά προγράμματα.
   Άρθρο 2
   Το παρόν πρωτόκολλο εφαρμόζεται προσωρινά από την ημερομηνία υπογραφής του, με την επιφύλαξη της ενδεχόμενης σύναψής του σε μεταγενέστερη ημερομηνία.

      Βρυξέλλες, 12 Φεβρουαρίου 2008.

            Για το Συμβούλιο

            Ο Πρόεδρος

         A. BAJUK

    ---documentbreak---

               17.5.2008

               EL

               Επίσημη Εφημερίδα της Ευρωπαϊκής Ένωσης

               L 129/40

         ΠΡΩΤΌΚΟΛΛΟ
   της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους αφενός, και του Κράτους του Ισραήλ αφετέρου, για μια συμφωνία-πλαίσιο μεταξύ της Ευρωπαϊκής Κοινότητας και του Κράτους του Ισραήλ σχετικά με τις γενικές αρχές που διέπουν τη συμμετοχή του Κράτους του Ισραήλ στα κοινοτικά προγράμματα
   Η ΕΥΡΩΠΑΪΚΗ ΚΟΙΝΟΤΗΤΑ, εφεξής «η Κοινότητα»,
   αφενός,
   και
   ΤΟ ΚΡΑΤΟΣ ΤΟΥ ΙΣΡΑΗΛ, εφεξής «Ισραήλ»,
   αφετέρου,
   Εκτιμώντας τα ακόλουθα:

               (1)

               Στις 20 Νοεμβρίου 1995, το Ισραήλ συνήψε ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους αφενός, και του Κράτους του Ισραήλ αφετέρου (1).

               (2)

               Το Ευρωπαϊκό Συμβούλιο των Βρυξελλών της 17ης και 18ης Ιουνίου 2004 δέχθηκε τις προτάσεις της Επιτροπής για μια Ευρωπαϊκή Πολιτική Γειτονίας (ΕΠΓ) και ενέκρινε τα σχετικά συμπεράσματα του Συμβουλίου της 14ης Ιουνίου 2004.

               (3)

               Στη συνέχεια, το Συμβούλιο σε πολλές περιπτώσεις εξέδωσε συμπεράσματα υπέρ αυτής της πολιτικής.

               (4)

               Στις 5 Μαρτίου 2007, το Συμβούλιο εξέφρασε την υποστήριξή του για τη γενική και συνολική προσέγγιση που περιγράφεται στην ανακοίνωση της Επιτροπής της 4ης Δεκεμβρίου 2006, προκειμένου να επιτρέπεται στις χώρες εταίρους της ΕΠΓ να συμμετέχουν στους κοινοτικούς οργανισμούς και στα κοινοτικά προγράμματα με βάση τα επιτεύγματά τους και εφόσον το επιτρέπουν οι νομικές βάσεις.

               (5)

               Το Ισραήλ εξέφρασε την επιθυμία να συμμετάσχει σε ορισμένα κοινοτικά προγράμματα.

               (6)

               Οι ειδικοί όροι και οι προϋποθέσεις, συμπεριλαμβανομένης της χρηματοδοτικής συνεισφοράς και των διαδικασιών έκθεσης και αξιολόγησης, όσον αφορά τη συμμετοχή του Ισραήλ σε κάθε συγκεκριμένο πρόγραμμα, θα καθοριστούν με συμφωνία μεταξύ της Επιτροπής, η οποία ενεργεί εξ ονόματος της Κοινότητας, και του Ισραήλ,

         ΣΥΜΦΩΝΗΣΑΝ ΤΑ ΑΚΟΛΟΥΘΑ:
   Άρθρο 1
   Επιτρέπεται στο Ισραήλ να συμμετάσχει σε όλα τα τρέχοντα και τα μελλοντικά κοινοτικά προγράμματα που είναι ανοικτά στη συμμετοχή του Ισραήλ σύμφωνα με τις διατάξεις με τις οποίες θεσπίζονται τα προγράμματα αυτά.
   Άρθρο 2
   Το Ισραήλ συμβάλλει οικονομικά στο γενικό προϋπολογισμό της Ευρωπαϊκής Ένωσης με ποσό ανάλογο με τα ειδικά προγράμματα στα οποία συμμετέχει.
   Άρθρο 3
   Εκπρόσωποι του Ισραήλ μπορούν να συμμετέχουν, ως παρατηρητές και για τα σημεία που αφορούν το Ισραήλ, στις επιτροπές διαχείρισης που είναι αρμόδιες για την παρακολούθηση των προγραμμάτων στα οποία συνεισφέρει οικονομικά το Ισραήλ.
   Άρθρο 4
   Τα έργα και οι πρωτοβουλίες που υποβάλλουν οι συμμετέχοντες από το Ισραήλ υπόκεινται, στο μέτρο του δυνατού, στους ίδιους όρους, κανόνες και διαδικασίες που διέπουν τα προγράμματα αυτά όπως ισχύουν και για τα κράτη μέλη.
   Άρθρο 5
   Οι ειδικοί όροι και οι προϋποθέσεις, όσον αφορά τη συμμετοχή του Ισραήλ σε κάθε πρόγραμμα, ιδίως η χρηματοδοτική συνεισφορά που πρέπει να καταβληθεί και οι διαδικασίες έκθεσης και αξιολόγησης καθορίζονται με συμφωνία μεταξύ της Επιτροπής, η οποία ενεργεί εξ ονόματος της Κοινότητας, και των αρμόδιων αρχών του Ισραήλ (μνημόνιο συμφωνίας).
   Εάν το Ισραήλ υποβάλει αίτηση για κοινοτική εξωτερική βοήθεια για να συμμετάσχει σε συγκεκριμένο κοινοτικό πρόγραμμα με βάση τον κανονισμό (ΕΚ) αριθ. 1638/2006 του Ευρωπαϊκού Κοινοβουλίου και του Συμβουλίου, της 24ης Οκτωβρίου 2006, για τον καθορισμό γενικών διατάξεων σχετικά με τη θέσπιση ευρωπαϊκού μηχανισμού γειτονίας και εταιρικής σχέσης (2) ή σύμφωνα με οποιοδήποτε άλλο παρόμοιο κανονισμό που ενδέχεται να υιοθετηθεί στο μέλλον και που θα προβλέπει την παροχή κοινοτικής εξωτερικής βοήθειας στο Ισραήλ, οι όροι που διέπουν τη χρήση της κοινοτικής βοήθειας από το Ισραήλ ορίζονται σε συμφωνία χρηματοδότησης.
   Άρθρο 6
   Κάθε μνημόνιο συμφωνίας ορίζει, σύμφωνα με το δημοσιονομικό κανονισμό της Κοινότητας, ότι οι οικονομικοί ή λογιστικοί έλεγχοι διεξάγονται από την Επιτροπή, την OLAF και το Ελεγκτικό Συνέδριο, ή υπό την εποπτεία τους.
   Θεσπίζονται λεπτομερείς διατάξεις για τον οικονομικό και το λογιστικό έλεγχο, τα διοικητικά μέτρα, τις κυρώσεις και την είσπραξη οφειλών που επιτρέπουν την ανάθεση στην Επιτροπή, στην OLAF και στο Ελεγκτικό Συνέδριο, εξουσιών αντίστοιχων με εκείνες που διαθέτουν έναντι δικαιούχων ή συμβασιούχων που είναι εγκατεστημένοι στην Κοινότητα.
   Άρθρο 7
   Το παρόν πρωτόκολλο που αφορά συμφωνία-πλαίσιο εφαρμόζεται για τη χρονική περίοδο κατά την οποία ισχύει η ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους αφενός, και του Κράτους του Ισραήλ αφετέρου.
   Το παρόν πρωτόκολλο υπογράφεται και εγκρίνεται από την Κοινότητα και το Ισραήλ σύμφωνα με τις οικείες διαδικασίες.
   Κάθε συμβαλλόμενο μέρος μπορεί να καταγγείλει το παρόν πρωτόκολλο με γραπτή κοινοποίηση στο άλλο μέρος. Το παρόν πρωτόκολλο παύει να ισχύει έξι μήνες μετά την ημερομηνία της εν λόγω κοινοποίησης.
   Άρθρο 8
   Το αργότερο τρία χρόνια μετά την ημερομηνία έναρξης ισχύος του παρόντος πρωτοκόλλου και, στη συνέχεια, ανά τρία χρόνια, τα δύο συμβαλλόμενα μέρη μπορούν να αναθεωρήσουν την εφαρμογή του πρωτοκόλλου βάσει της πραγματικής συμμετοχής του Ισραήλ σε ένα ή περισσότερα κοινοτικά προγράμματα.
   Άρθρο 9
   Το παρόν πρωτόκολλο εφαρμόζεται στα εδάφη στα οποία εφαρμόζεται η συνθήκη για την ίδρυση της Ευρωπαϊκής Κοινότητας, και υπό τους όρους που προβλέπει η συνθήκη αυτή, αφενός, και στο έδαφος του Ισραήλ, αφετέρου.
   Άρθρο 10
   Το παρόν πρωτόκολλο αρχίζει να ισχύει την πρώτη ημέρα του μήνα που ακολουθεί την ημερομηνία κατά την οποία τα μέρη κοινοποιούν αμοιβαία, διά της διπλωματικής οδού, την ολοκλήρωση των διαδικασιών που είναι αναγκαίες για την έναρξη ισχύος του.
   Έως ότου αρχίσει να ισχύει, τα μέρη συμφωνούν ότι, με την επιφύλαξη της ολοκλήρωσης των εσωτερικών διαδικασιών τους, εφαρμόζουν προσωρινά τις διατάξεις του πρωτοκόλλου από την ημερομηνία υπογραφής του, υπό τον όρο της σύναψης του πρωτοκόλλου σε μεταγενέστερη ημερομηνία.
   Άρθρο 11
   Το παρόν πρωτόκολλο συντάσσεται εις διπλούν σε κάθε μία από τις επίσημες γλώσσες των συμβαλλομένων μερών και καθένα από τα κείμενα αυτά είναι εξίσου αυθεντικό.
   Όλες οι γλωσσικές αποδόσεις του παρόντος κειμένου είναι εξίσου αυθεντικές.
   Άρθρο 12
   Το παρόν πρωτόκολλο αποτελεί αναπόσπαστο τμήμα της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους αφενός, και του Κράτους του Ισραήλ αφετέρου.

      Съставено в Брюксел на петнадесетия ден от месец април две хиляди и осма година.
      Hecho en Bruselas, el quince de abril de dos mil ocho.
      V Bruselu dne patnáctého dubna dva tisíce osm.
      Udfærdiget i Bruxelles, den femtende april to tusind og otte.
      Geschehen zu Brüssel am fünfzehnten April zweitausendacht.
      Kahe tuhande kaheksanda aasta aprillikuu viieteistkümnendal päeval Brüsselis.
      Έγινε στις Βρυξέλλες, στις δέκα πέντε Απριλίου δύο χιλιάδες οκτώ.
      Done at Brussels on the fifteenth day of April in the year two thousand and eight, which corresponds to the tenth day of Av in the year five thousand seven hundred and sixty eight in the Hebrew calendar.
      Fait à Bruxelles, le quinze avril deux mille huit.
      Fatto a Bruxelles, addì quindici aprile duemilaotto.
      Briselē, divtūkstoš astotā gada piecpadsmitajā aprīlī.
      Priimta du tūkstančiai aštuntų metų balandžio penkioliktą dieną Briuselyje.
      Kelt Brüsszelben, a kétezer-nyolcadik év április havának tizenötödik napján.
      Magħmul fi Brussell, fil-ħmistax-il jum ta' April tas-sena elfejn u tmienja.
      Gedaan te Brussel, de vijftiende april tweeduizend acht.
      Sporządzono w Brukseli, dnia piętnastego kwietnia roku dwa tysiące ósmego.
      Feito em Bruxelas, em quinze de Abril de dois mil e oito.
      Adoptat la Bruxelles, cincisprezece aprilie două mii opt.
      V Bruseli dňa pätnásteho apríla dvetisícosem.
      V Bruslju, dne petnajstega aprila leta dva tisoč osem.
      Tehty Brysselissä viidentenätoista päivänä huhtikuuta vuonna kaksituhattakahdeksan.
      Som skedde i Bryssel den femtonde april tjugohundraåtta.

         За Европейската общнoст
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За държавата Израел
         Por el Estado de Israel
         Za Stát Izrael
         For Staten Israel
         Für den Staat Israel
         Iisraeli Riigi nimel
         Για το Κράτος του Ισραήλ
         For the State of Israel
         Pour l'État d'Israël
         Per lo Stato di Israele
         Izraēlas Valsts vārdā
         Izraelio Valstybės vardu
         Izrael Állam részéről
         Għall-Istat ta' l-Iżrael
         Voor de staat Israël
         W imieniu państwa Izrael
         Pelo Estado de Israel
         Pentru Statul Israel
         Za Izraelský štát
         Za Državo Izrael
         Israelin valtion puolesta
         För Staten Israel

      (1)  ΕΕ L 147 της 21.6.2000, σ. 3.

      (2)  ΕΕ L 310 της 9.11.2006, σ. 1.


title: 2010/663/ΕΕ: Απόφαση του Ευρωπαϊκού Κοινοβουλίου και του Συμβουλίου, της 20ής Οκτωβρίου 2010 , για την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας, της 17ης Μαΐου 2006 , μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2010/002 ES/Cataluña automoción)

text:
               4.11.2010

               EL

               Επίσημη Εφημερίδα της Ευρωπαϊκής Ένωσης

               L 286/19

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 20ής Οκτωβρίου 2010
   για την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας, της 17ης Μαΐου 2006, μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2010/002 ES/Cataluña automoción)
   (2010/663/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (1), και ιδίως το σημείο 28,
   τον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη σύσταση Ευρωπαϊκού Ταμείου Προσαρμογής στην Παγκοσμιοποίηση (2), και ιδίως το άρθρο 12 παράγραφος 3,
   την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) συστάθηκε για να παράσχει πρόσθετη στήριξη στους εργαζομένους που απολύονται ως αποτέλεσμα των μεγάλων διαρθρωτικών αλλαγών στη μορφή του παγκόσμιου εμπορίου λόγω της παγκοσμιοποίησης και για να τους ενισχύσει κατά την επανένταξή τους στην αγορά εργασίας.

               (2)

               Το πεδίο εφαρμογής του ΕΤΠ επεκτάθηκε για τις αιτήσεις που υποβάλλονται μετά την 1η Μαΐου 2009 για να συμπεριλάβει τη στήριξη σε εργαζομένους που απολύθηκαν ως άμεσο αποτέλεσμα της παγκόσμιας χρηματοπιστωτικής και οικονομικής κρίσης.

               (3)

               Η διοργανική συμφωνία της 17ης Μαΐου 2006 επιτρέπει την κινητοποίηση του ΕΤΠ εντός του ετήσιου ανώτατου ορίου των 500 εκατομμυρίων EUR.

               (4)

               Στις 29 Ιανουαρίου 2010 η Ισπανία υπέβαλε αίτηση για την κινητοποίηση του ΕΤΠ, όσον αφορά τις απολύσεις σε 23 επιχειρήσεις που λειτουργούν στον κλάδο 29 της NACE Αναθ. 2 («Κατασκευή μηχανοκίνητων οχημάτων, ρυμουλκούμενων και ημιρυμουλκούμενων οχημάτων»), σε μία ενιαία περιφέρεια NUTS II, την Καταλονία (ES51), την οποία συμπλήρωσε με πρόσθετες πληροφορίες έως τις 26 Απριλίου 2010. Η αίτηση πληροί τις προϋποθέσεις που ισχύουν για τον καθορισμό των χρηματοδοτικών συνεισφορών, όπως ορίζονται στο άρθρο 10 του κανονισμού (ΕΚ) αριθ. 1927/2006. Η Επιτροπή προτείνει συνεπώς τη διάθεση ποσού ύψους 2 752 935 EUR.

               (5)

               Επομένως, θα πρέπει να κινητοποιηθεί το ΕΤΠ για τη χορήγηση της χρηματοδοτικής συνεισφοράς σχετικά με την αίτηση που υπέβαλε η Ισπανία,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2010, κινητοποιείται το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) για την παροχή ποσού 2 752 935 EUR σε πιστώσεις αναλήψεως υποχρεώσεων και σε πιστώσεις πληρωμών.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Στρασβούργο, 20 Οκτωβρίου 2010.

            Για το Ευρωπαϊκό Κοινοβούλιο

            Ο Πρόεδρος

         J. BUZEK

            Για το Συμβούλιο

            Ο Πρόεδρος

         O. CHASTEL

      (1)  ΕΕ C 139 της 14.6.2006, σ. 1.

      (2)  ΕΕ L 406 της 30.12.2006, σ. 1.


Avis juridique important

|

31992D0455

92/455/ΕΚΑΧ: Απόφαση της Επιτροπής της 31ης Αυγούστου 1992 περί περατώσεως της διαδικασίας αντιντάμπινγκ όσον αφορά τις εισαγωγές χονδροσύρματος καταγωγής Αργεντινής, Αιγύπτου, Τρινιντάντ και Τομπάγκο, Τουρκίας, Δημοκρατίας της Κροατίας, Δημοκρατίας της Σλοβενίας, Δημοκρατίας της Βοσνίας - Ερζεγοβίνης και Γιουγκοσλαβικών Δημοκρατιών της Μακεδονίας, του Μαυροβουνίου και της Σερβίας

Επίσημη Εφημερίδα αριθ. L 256 της 02/09/1992 σ. 0013 - 0014

ΑΠΟΦΑΣΗ ΤΗΣ ΕΠΙΤΡΟΠΗΣτης 31ης Αυγούστου 1992 περί περατώσεως της διαδικασίας  αντιντάμπινγκ όσον αφορά τις εισαγωγές χονδροσύρματος καταγωγής Αργεντινής, Αιγύπτου, Τρινιντάντ  και Τομπάγκο, Τουρκίας, Δημοκρατίας της Κροατίας, Δημοκρατίας της Σλοβενίας, Δημοκρατίας της  Βοσνίας-Ερζεγοβίνης και Γιουγκοσλαβικών Δημοκρατιών της Μακεδονίας, του Μαυροβουνίου και της  Σερβίας (92/455/ΕΚΑΧ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, την απόφαση αριθ. 2424/88/ΕΚΑΧ της Επιτροπής της 29ης Ιουλίου 1988 για την άμυνα κατά των εισαγωγών  που αποτελούν αντικείμενο ντάμπινγκ ή επιδοτήσεων εκ μέρους μη μελών της Ευρωπαϊκής Κοινότητας  Άνθρακα και Χάλυβα  (1), και ιδίως το άρθρο 9, Μετά από διαβουλεύσεις στο πλαίσιο της συμβουλευτικής επιτροπής που προβλέπεται στην απόφαση αριθ.  2424/88/ΕΚΑΧ, Εκτιμώντας ότι: (1)  Τον Ιούνιο 1990, η Επιτροπή έλαβε καταγγελία που υποβλήθηκε από την Ευρωπαϊκή Συνομοσπονδία  Βιομηχανιών Σιδήρου και Χάλυβα (EUROFER) εξ ονόματος παραγωγών, οι οποίοι υποστήριζαν ότι η  συνολική παραγωγή τους αποτελούσε μεγάλο μέρος (±  75  %) της κοινοτικής παραγωγής του εν λόγω  προϊόντος. Η καταγγελία περιείχε αποδεικτικά στοιχεία ως προς την ύπαρξη πρακτικής ντάμπινγκ και τη  συνεπαγόμενη σημαντική ζημία, τα οποία θεωρήθηκαν επαρκή προκειμένου να δικαιολογηθεί η κίνηση  διαδικασίας. Κατά συνέπεια, η Επιτροπή ανήγγειλε, με ανακοίνωση που δημοσιεύθηκε στην Επίσημη  Εφημερίδα των Ευρωπαϊκών Κοινοτήτων (2), την κίνηση διαδικασίας αντιντάμπινγκ σχετικά με τις  εισαγωγές στην Κοινότητα ράβδων από σίδηρο ή από όχι σε κράμα χάλυβες που έχουν ελαθεί σε θερμή  κατάσταση και παρουσιάζονται σε ρολούς περιτυλιγμένους (επίσης γνωστούς ως χονδρόσυρμα), που  χρησιμοποιούνται κυρίως στην οικοδόμηση και υπόκεινται στους κωδικούς ΣΟ 7213  31  00 και 7213  39   00, καταγωγής Αργεντινής, Αιγύπτου, Τρινιντάντ και Τομπάγκο, Τουρκίας και Γιουγκοσλαβίας. (2)  Η έρευνα για την ύπαρξη πρακτικών ντάμπινγκ κάλυψε την περίοδο από 1ης Ιανουαρίου μέχρι 30ής  Σεπτεμβρίου 1990. (3)  Η Επιτροπή ενημέρωσε επίσημα τους παραγωγούς/εξαγωγείς και τους εισαγωγείς που είναι γνωστό  ότι ενδιαφέρονται, τους εκπροσώπους της Αργεντινής, της Αιγύπτου, του Τρινιντάντ και Τομπάγκο, της  Τουρκίας και της Γιουγκοσλαβίας καθώς και τους καταγγέλλοντες, και έδωσε στα άμεσα ενδιαφερόμενα  μέρη την ευκαιρία να γνωστοποιήσουν γραπτώς τις απόψεις τους και να ζητήσουν ακρόαση. (4)  Η Επιτροπή αναζήτησε και επαλήθευσε όλες τις πληροφορίες που έκρινε αναγκαίες για τον  προκαταρκτικό προσδιορισμό των γεγονότων και πραγματοποίησε έρευνες στις εγκαταστάσεις των  ακόλουθων επιχειρήσεων: Κοινοτικοί παραγωγοί: -  Saarstahl AG, Vφlklingen, Γερμανία, -  Thyssen Stahl AG, Duisburg, Γερμανία, -  Moselstahlwerk GmbH & Co. KG, Trier, Γερμανία, -  Hamburger Stahlwerke GmbH, Hamburg, Γερμανία, -  Unimetal (Usinor Sacilor), Paris και Amnιville, Γαλλία, -  Siderurgia Nacional, EP, Lisboa, Πορτογαλία, -  ILVA SpA, Piombino, Ιταλία, -  Riva Prodotti Siderurgici SpA, Milano, Ιταλία, -  Alfa Acciai Srl, Brescia, Ιταλία, -  Ferriere Nord, SpA, Osoppo (UD), Ιταλία, -  Arbed SA, Λουξεμβούργο, -  Nueva Montaρa Quijano SA, Santander, Ισπανία, -  Ensidesa, Avilιs, Ισπανία, -  Celsa, San Andrιs de la Barca, Barcelona, Ισπανία 7 Κοινοτικοί εισαγωγείς: -  Belfil SC, Aiseau-Presles, Βέλγιο, -  Carl Spaeter GmbH, Duisburg, Γερμανία, -  Jac. Ziegler KG, Dόsseldorf, Γερμανία, -  Transmetall Handelsgesellschaft, Mainz, Γερμανία, -  Montan Gesellschaft Voss mbH, Mόnchen, Γερμανία, -  Ferrostahl AG, Essen, Γερμανία, -  Salis SpA, Sassari, Ιταλία, -  GP Manufacturas de Acero SA, Sevilla, Ισπανία. (5)  Στις 10 Ιουλίου 1992, η καταγγέλουσα απέσυρε επίσημα την καταγγελία όσον αφορά τις εισαγωγές  των εν λόγω προϊόντων από την Αργεντινή, την Αίγυπτο, το Τρινιντάντ και Τομπάγκο, την Τουρκία και  την πρώην Γιουγκοσλαβία λόγω μεταβολής των συνθηκών που οδήγησαν στην υποβολή της καταγγελίας. Η  Επιτροπή θεωρεί ότι, υπό τις ειδικές περιστάσεις της συγκεκριμένης περίπτωσης, δεν υπάρχει λόγος να  συνεχισθεί η έρευνα όσον αφορά τις εν λόγω εισαγωγές, ΑΠΟΦΑΣΙΖΕΙ: Άρθρο μόνο Περατώνεται η διαδικασία αντιντάμπινγκ όσον αφορά τις  εισαγωγές ράβδων από σίδηρο ή από όχι σε κράμα χάλυβες που έχουν ελαθεί σε θερμή κατάσταση,  παρουσιάζονται σε ρολούς περιτυλιγμένους (επίσης γνωστούς ως χονδρόσυρμα), και χρησιμοποιούνται  κυρίως στην οικοδόμηση, που υπάγονται στους κωδικούς ΣΟ 7213  31  00 και 7213  39  00, καταγωγής  Αργεντινής, Αιγύπτου, Τρινιντάντ και Τομπάγκο, Τουρκίας Δημοκρατίας της Κροατίας, Δημοκρατίας της  Σλοβενίας, Δημοκρατίας της Βοσνίας-Ερζεγοβίνης και Γιουγκοσλαβικών Δημοκρατιών της Μακεδονίας, του  Μαυροβουνίου και της Σερβίας. Βρυξέλλες, 31 Αυγούστου 1992. Για την Επιτροπή  Karel VAN MIERT Μέλος της Επιτροπής